Η πολιτική κληρονομιά του Τσε συνεχίζει να διχάζει! | ΑΝΤΙΘΕΣΕΙΣ | antinews.gr\nΗ πολιτική κληρονομιά του Τσε συνεχίζει να διχάζει!\nΤο τελευταίο διάστημα, η συνήθως ήρεμη πόλη Galway της δυτικής Ιρλανδίας, απασχολεί τον τύπο. Ό λόγος είναι η αμφιλεγόμενη απόφαση του δημοτικού συμβουλίου, να αναγερθεί μνημείο αφιερωμένο στον Ernesto "Che" Guevara.\nΗ απόφαση αυτή βασίζεται στο γεγονός ότι ο Guevara, απόγονος της φατρίας των Lynch, είχε εν μέρει ιρλανδική καταγωγή. Η απόπειρα όμως να τιμηθεί αυτή του η καταγωγή στην Galway, συναντά σοβαρές αντιδράσεις από τους συντηρητικούς κύκλους της Ιρλανδίας, και των ΗΠΑ.\nΟ Ιρλανδός επιχειρηματίας Declan Ganley ισχυρίζεται πως ένα τέτοιο μνημείο θα διώξει τους τουρίστες. Αυτό όμως δεν στέκει σαν επιχείρημα, αφού σε παγκόσμιο επίπεδο η εικόνα του Che Guevara βρίσκεται παντού, και σε όλα τα προϊόντα.\nΣτη συνέχεια, ο ακαδημαϊκός του πανεπιστημίου Yale Carlos Eire, και η Ρεπουμπλικανή γερουσιάστρια Ileana Ros-Lethinen μπήκαν στο παιχνίδι, επιμένοντας να εγκαταλειφτεί το εγχείρημα, με το σκεπτικό ότι ο Guevara ήταν δολοφόνος, και εγκληματίας πολέμου. Έτσι, όπως λένε, καλά θα ήταν η πόλη να αναγείρει μνημείο υπέρ του «υποδουλωμένου λαού της Κούβας».\nΗ απορία είναι: γιατί τόση αντίδραση έτσι ξαφνικά; Και κυρίως, μήπως αυτοί που αντιδρούν έχουν δίκιο;\nΟ Ernesto Guevara, γνωστός ως Che, ήταν ένας αντάρτης, και μέλος της ηγετικής ομάδας της κουβανικής επανάστασης του 1959. Μετά την ανάληψη της εξουσίας, ο Che ήταν υπεύθυνος για μια σειρά από εκτελέσεις (κάποιοι μιλάνε για εκατοντάδες) ανθρώπων που η νέα ηγεσία χαρακτήρισε «εχθρούς της επανάστασης».\nΑν και ο Che δεν φαίνεται να είχε ενδοιασμούς στην πραγματοποίηση αυτού του καθήκοντος που ανέλαβε, εν τούτοις η συνολική του συνεισφορά στη σύγχρονη ιστορία δεν θα πρέπει να οριστεί αποκλειστικά από αυτό το σκοτεινό επεισόδιο. Και σίγουρα δεν θα πρέπει να βγάζουμε αυτό το γεγονός έξω από τα ιστορικά του πλαίσια, και να το εκμεταλλευόμαστε για να τον δαιμονοποιήσουμε, όπως κάνουν κάποιοι.\nΠριν βγάλει κάποιος συμπεράσματα, ας ξεκινήσω λέγοντας ότι ως μικρός pionero, μεγαλώνοντας στην επαναστατική Κούβα των `70ς και `80ς, δέχθηκα κάθε είδους προπαγάνδα για τον Guevara. Στο σχολείο, έπρεπε κάθε μέρα να επαναλαμβάνουμε ότι ως πρωτοπόροι του κομμουνισμού, θα πρέπει να είμαστε σαν τον Che. Το αποτέλεσμα αυτής της καθημερινής κατήχησης ήταν να μην έχω ιδιαίτερη συμπάθεια προς αυτόν.\nΩς ιστορικός όμως, ξέρω πολύ καλά πως ο Che ήταν κάτι περισσότερο από ένας σκληρός εγκληματίας, όπως ισχυρίζονται κάποιοι. Οι επαναστάσεις είναι από τη φύση τους βίαιες, και όσοι τις αντιτίθενται πέφτουν συχνά θύματα αυτής της βίας. Υπ αυτήν την έννοια, οι Washington, Toussaint, και Bolivar θα μπορούσαν εύκολα να χαρακτηρισθούν ως εγκληματίες πολέμου αν δούμε τα μητρώα τους. Παρόλα αυτά, όλοι αυτοί τιμώνται με μνημεία στις ΗΠΑ. Τα χέρια τους δεν έτρεμαν όταν διέταζαν την εκτέλεση των εχθρών της επανάστασης που ηγούνταν. Μη με παρεξηγείτε. Δεν προσπαθώ να δικαιολογήσω τις πράξεις του Guevara, αλλά θεωρώ πως θα πρέπει να εξετάζονται μέσα στα ιστορικά πλαίσια που συνέβησαν.\nΕκτός από εκτελεστής, ο Guevara ήταν και ένας αφοσιωμένος επαναστάτης, που από μικρός αντιλήφτηκε την φτώχια και την καταστολή που επικρατούσαν στην ήπειρο όπου γεννήθηκε. Ριζοσπαστικοποιήθηκε απότομα το 1954, όταν η CIA οργάνωσε και έφερε σε πέρας ένα πραξικόπημα στην Γουατεμάλα, με το οποίο ανατράπηκε ο δημοκρατικά εκλεγμένος Jacobo Arbenz.\nΣε αντίθεση με τις μονοδιάστατες απόψεις των Ganley, Eire, και Ros-Lethinen, σύμφωνα με τον νομπελίστα Nelson Mandela, ο Guevara εξελίχθηκε στο να αποτελεί την «έμπνευση για τον κάθε άνθρωπο που αγαπάει την ελευθερία».\nΣτην Κούβα ήταν υπεύθυνος για μερικά από τα πιο προοδευτικά μέτρα που πήρε τότε η επαναστατική κυβέρνηση, όπως οι αγροτικές μεταρρυθμίσεις του 1959, και η εκστρατεία εξάλειψης του αναλφαβητισμού το 1961. Αργότερα, οργάνωσε μια αποτυχημένη αντάρτικη επιχείρηση στο Ζαίρ, και στη συνέχεια πήγε στη Βολιβία όπου και δολοφονήθηκε με εντολή του προέδρου Rene Barrientos, και υπό την συγκατάθεση και επίβλεψη του πράκτορα της CIA Felix Rodriguez.\nΉταν ο Guevara εκτελεστής όσων θεωρούσε απειλή ή προδότες της κουβανικής επανάστασης; Ναι, αλλά να μη ξεχνάμε ότι ήταν και ο ήρωας για πολλούς σε ολόκληρο τον κόσμο. Δεν θα πρέπει να αγνοούμε ότι προσωπικότητες όπως οι Mandela, Jean Paul Sartre, Graham Greene, Sunsan Sontag, και Christopher Hitchens έχουν γράψει για την θετική επίπτωση που είχε στον σύγχρονο κόσμο, και ότι ποιητές όπως οι Pablo Neruda, Rafael Alberti, Julio Cortazar και Derek Walcott έχουν αφιερώσει έργα τους στη μνήμη και στα επιτεύγματά του.\nΌπως έχει πει η Κουβανό-Αμερικανή λόγια Uva de Aragon, θα πρέπει να περιμένουμε πολλά χρόνια, μέχρι η ιστορία να αποφανθεί οριστικά για τον Che, όταν θα έχουν σβήσει τα πάθη των δυο πλευρών. Για αυτό και όλοι αυτοί οι Κουβανό –Αμερικανοί που αναμιγνύονται στην απόφαση του δημοτικού συμβουλίου της ιρλανδικής Galway, καλά θα κάνουν να το ξανασκεφτούν. Ο Che και η παρακαταθήκη του δεν μπορούν να οριστούν από μια σκέτη κόντρα μεταξύ καλού-κακού.\nΗ επιστολή του καθηγητή Eire προς το ιρλανδικό έθνος, αποτελεί κλασικό παράδειγμα του πως αλλοιώνεται η ιστορία, προκειμένου να ικανοποιηθούν οι προσωπικές απόψεις κάποιου. Αποκάλεσε την απόφαση τερατώδη, και κατήγγειλε ως σκουπίδια τις απόψεις εκείνων που εκτιμούν τον Che, χαρακτηρίζοντας τις επί ίσοις όροις με αυτές όλων εκείνων που αρνούνται το εβραϊκό ολοκαύτωμα!\nΊσως ο καθηγητής να μην γνωρίζει τον «νόμο του Godwin»: Αν χρησιμοποιείς τον Χίτλερ και το ολοκαύτωμα σε μια άσχετη διαμάχη, τότε αυτομάτως χάνεις το δίκιο σου. Ή μπορεί και να τον γνωρίζει, αλλά να μην μπορεί να αντισταθεί στη σύγκριση του Guevara με τον Χίτλερ.\nΣε κάθε περίπτωση, αυτή η υπερβολική του αντίδραση θυμίζει έλλειψη αντικειμενικότητας στη κρίση, όπως όλων αυτών που απεχθάνονται την εικόνα και την κληρονομιά του Guevara.\nΠροσωπικά διαφωνώ με την παρέμβαση του Eire στα ιρλανδικά ζητήματα, αλλά σέβομαι την άποψή του. Όμως δεν θα έπρεπε να χρησιμοποιήσει την έκφραση «εμείς οι Κουβανοί», επειδή δίνει μια λανθασμένη εντύπωση ότι συμφωνούν μαζί του όλοι οι Κουβανοί, κάτι που δεν ισχύει. Οι Ιρλανδοί θα πρέπει να ξέρουν ότι ο καθηγητής αυτός δεν ομιλεί εκ μέρους όλων των Κουβανών, αλλά μόνο μερικών εξ αυτών. Σίγουρα δεν ομιλεί εκ μέρους εμού, και πολλών άλλων Κουβανών που γνωρίζω προσωπικά.\nΑκόμη πιο δύσκολοι να χωνευτούν είναι οι ισχυρισμοί της Ileana Ros-Lethinen, αν αναλογιστούμε τις θέσεις της σε σχέση με την τρομοκρατία και τις εκτελέσεις. Πρόκειται για μια Ρεπουμπλικανή, μέλος του αμερικανικού κογκρέσου, που αν μη τι άλλο ορίζει με πολύ θολό τρόπο τις έννοιες: τρομοκρατία και έγκλημα.\nΠρόκειται για μια γυναίκα, που όχι μόνο μία φορά, αλλά δυο, επαίνεσε τις απόπειρες δολοφονίας του Fidel Castro, στη διάρκεια του βρετανικού ντοκιμαντέρ 638 Ways to Kill Castro.\nΠρόκειται για μια γυναίκα, που στη δεκαετία του 1980, έκανε εκστρατεία για την απελευθέρωση του (κατά δική του ομολογία ενόχου) καταδικασμένου από την αμερικανική κυβέρνηση Κουβανού τρομοκράτη Orlando Bosch, που οργάνωσε την επίθεση εναντίον της πτήσης Cubana 455 το 1976, με αποτέλεσμα τον θάνατο 73 αθώων επιβατών.\nΠρόκειται για μια γυναίκα που πίεζε επίμονα την κυβέρνηση του George W Bush να απελευθερώσει τους Jose Dionisio Suarez και Virgilio Paz, που είχαν καταδικαστεί για την δολοφονία (1976) του Χιλιανού διπλωμάτη Orlando Letelier, αντιπάλου του δικτάτορα Augusto Pinochet.\nΔεν αποτελεί έκπληξη λοιπόν, η άποψη της Ann Louise Bardach, που γράφοντας πριν από μερικά χρόνια στην εφημερίδα Washington Post, αποκάλεσε το περιβάλλον που καλλιεργεί η Ros-Lethinen στο Μαϊάμι, ως «ένα περίεργο οικοσύστημα, όπου ο ορισμός της τρομοκρατίας είναι ελαστικός: Ο τρομοκράτης του ενός, είναι ο μαχητής ελευθερίας του άλλου».\nΑν είναι οι Ιρλανδοί να δεχτούν συμβουλές, θα πρέπει να σκεφτούν δυο φορές πριν ακούσουν τις συμβουλές της συγκεκριμένης κυρίας, ή των τσιρακιών της. Μάλιστα, το δημοτικό συμβούλιο της Galway θα πρέπει να αποφασίσει για το μνημείο, χωρίς να λαμβάνει υπόψη οποιαδήποτε ξένη παρέμβαση.\nΔεν υπάρχει λόγος να αποφασίσουν οι Κουβανο-Αμερικανοί, οι Κουβανοί, ή οι Αμερικανοί για το τι θα πρέπει να κάνουν οι Ιρλανδοί. Μόνοι τους θα αποφασίσουν. Και άσχετα με το τι θα επιλέξουν στο τέλος, το πρόσωπο του Guevara θα συνεχίσει να στολίζει κάθε είδους τουριστικό προϊόν σε ολόκληρο τον κόσμο, και η παρακαταθήκη του θα συνεχίσει να γεννά διαφωνίες και διαμάχες.\nΜάλιστα, πιστεύω πως σε κάποιο επίπεδο, ακόμη και ο ίδιος θα χαίρονταν με τις αντιδράσεις των Ganley, Eire, και της Ros-Lethinen. Αφού, επιδεικνύοντας αφέλεια, τον τοποθετούν εκεί όπου και ο ίδιος θα ήθελε να τοποθετηθεί: Στο πεδίο της μάχης εναντίον των εχθρών του!\nΤου Manuel Barcia (University of Leeds.)\n2 ΣΧΟΛΙΑ 15/11/2018 13:09\nTo παιδί της Πλατείας 03/04/2012 11:15:51\nΟ Ερνέστο τσε Γκεβάρα δεν ήταν δολοφόνος, επέλεξε τον δύσκολο να πάει κόντρα στην παγκοσμοποιήση και ζητούσε μια ΕΝΩΜΕΝΗ ΛΑΤΙΝΙΚΗ ΑΜΕΡΙΚΗ...είναι γεγονός ότι ένας μέρος του σάπιου συστήματος τον προσαιτερίστηκε, αλλοιώσε τις ιδέες του, τον προσωοποιήσε για να βγάλει λεφτά και βέβαια ακόμα και η Κούβα που με άλλο γνώμονα απελευθέρωθηκε απο τον Μπατίστα και ή ίδια τον πρόδωσε...\nΓια μένα ο Ερνέστο Τσε Γκεβάρα δεν ειναι ούτε το ΙΝΔΑΛΜΑ της Αριστεράς, αλλά ούτε της Άκρα δεξιάς, ένας επανάστατης που πολεμούσε για μια ενιαιά Λατινική Αμερική.\nΝΤΑΝΤΟΝ 03/04/2012 11:23:07\nΣτην καρδιά όλων των απλών - ανιδιοτελών ανθρώπων του κόσμου , είτε τοποθετούνται ¨δεξιά¨ , είτε ¨αριστερά¨ ! Εξάλλου και τον Ι. Χριστό αμφισβητούν πολλοί , με σοβαρά και μη σοβαρά επιχειρήματα. Οι πολίτες και όχι οι σκλάβοι ξέρουν ποιους να τιμούν και να σέβονται. Είναι πάντα αυτοί που άνοιξαν δρόμους και γέμισαν Ελπίδα με το παράδειγμα της ίδιας τους της ζωής , με την θυσίας τους. Και οι άνθρωποι γνωρίζουν πως ¨ουδείς αναμάρτητος¨. HASTA LA VICTORIA SIEMPRE- VENCEREMOS - COMMANDANTE , όλου του κόσμου . Πάνω στο χαμόγελο σου συντρίβονται Εξουσίες , πολλών ειδών και κάθε χρωματικής απόχρωσης. Σ΄ευχαριστούμε , προσμένοντας την Ανάσταση, Καλή μας Ανάσταση.\navanti 03/04/2012 11:36:05\nΣυντηρητικοί κύκλοι της Ιρλανδίας αντιδρούν για το μνημείο, μέχρι εδώ καλά, αλλά οι Αμερικανοί? Ας βάλουν λοιπόν ένα άγαλμα του George W. Bush, που δεν προκάλεσε κανένα θάνατο, κανενός αθώου παδίού!\nΝΤΑΝΤΟΝ @ avanti 03/04/2012 11:53:16\nvictoria (true) 03/04/2012 11:58:19\nVictoria, εδώ είμαι.\nΑγαπάμε Τσε. Ημερολόγια μοτοσυκλέτας... ανθρωπισμός και πριν τη ριζοσπαστικοποίηση.\nΝικηφορος Φωκας 03/04/2012 17:03:14\nΣυγχωρεστε με αλλα εγω δεν τσιμπαω ουτε μεζε απο τσεγκεβαριτιδα, αλλωστε ειμαι απολυτως βεβαιος οτι αν ο λεγαμενος δεν ειχε πιασαρικη φατσα και εμοιαζε με τον αγαπητοτατο Βεγγο η στο πιο σκληρο στον εξισου αγαπαητοτατο Χατζηχρηστο ΔΕΝ ΕΠΡΟΚΕΙΤΟ ΠΟΤΕ ΝΑ ΓΙΝΕΙ ΜΟΔΑ ΚΑΙ ΝΑ ΦΟΡΙΕΤΑΙ ΣΕ ΜΠΛΟΥΖΑΚΙΑ ΚΛΠ... θα ηταν ενας απλος κομμουνιστης που σκοτωσε ιδεολογικους αντιπαλους του για να επιβαλει με την βια τις δικες του ιδεες... δηλαδη ενας ερυθρος φασιστας. Αποδειξη ειναι οτι η κουβανικη ΧΟΥΝΤΑ του αρχιδικτατορα χουντικου Φιντελ Καστρο δεν εκανε ποτε εκλογες , απαγορευσε καθε φωνη αντιπολιτευσεως, γεμισε τις φυλακες με οποιον δεν συμφωνουσε μαζι του , κυκλοφορουν μονο τα κομματικα του εντυπα και ειναι μισο αιωνα τωρα δικτατορας.... οταν δε κοντεψε να ψοφησει εβαλε στην θεση του το γηραλεο αδελφο του για να συνεχισει την χουντα ... γιαυτους τους αγωνες του ΤΣΕ μιλαμε...... ρε ασικτιρι απο εδω πια !\nStrange Attractor @ Νικηφορος Φωκας 03/04/2012 17:41:51\nΓιατί συγχέεις τον Τσε με την μετέπειτα εξέλιξη της κουβανικής επανάστασης;\nΕίναι σαν να συγχέεις τον Ιησού με την Ιερά Εξέταση του μεσαίωνα.\nΟ Τσε υπήρξε (από κάθε άποψη) ο πλέον ολοκληρωμένος άνθρωπος, με κεφαλαίο το Α, που έζησε ποτέ!\nΌλα τα άλλα είναι κακίες και κόμπλεξ που βγάζει ο κάθε βολεμένος, που δεν μπορεί ούτε στο νυχάκι του να φτάσει έναν άνθρωπο που θυσιάσε τα πάντα κυριολεκτικά για μια ιδέα του.\nΔεν χρειάζεται να είσαι κομουνιστής για να τον εκτιμήσεις. Απλά άνθρωπος, με ανοιχτό μυαλό.\nΝικηφορος Φωκας @ Strange Attractor 03/04/2012 19:39:23\nΑκριβως, και επειδη εγω εχω ανοικτο μυαλο ΔΕΝ ΓΟΥΣΤΑΡΩ ΑΥΤΟΥΣ ΠΟΥ ΜΕ ΤΗΝ ΒΙΑ ΕΠΙΒΑΛΛΟΥΝ ΤΙΣ ΙΔΕΕΣ ΤΟΥΣ και φυσικα δεν γουσταρα ουτε το φασιστοειδες Τσε που μετεπειτα γινεται και υπουργος στην κουβανικη χουντα.... οσο για το παραδειγμα σου με τον Χριστο εκτος του βλασφημου (για εμας που πιστευουμε) κρινεται και επιεικως αστειο...\nStrange Attractor @ Νικηφορος Φωκας 03/04/2012 21:38:17\n...οσο για το παραδειγμα σου με τον Χριστο...\nκατάλαβες τι θέλω να πω με το παράδειγμα, ή όπου ακούς Χριστό σεληνιάζεσαι και παίρνεις τα όπλα;\nΑλλά προσφανώς εσύ μπορεί και να δικαιολογείς τις χιλιάδες διώξεις και δολοφονίες ανθρώπων από την Ιερά Εξέταση, αφού αυτοί που τις έκαναν τις έκαναν στο όνομα του Ιησού.\nΤόσο μυαλό κουβαλάς.\nΠΙΓΚΟΥΙΝΟΣ 03/04/2012 17:34:08\nΞεχνάνε βολικά να αναφέρουν ότι οι περισσότεροι από αυτούς που εκτέλεσαν στην Κούβα (καμμιά 500αριά περίπου), μετά τη νίκη τής επανάστασης, ήσαν οι βασανιστές τού καθεστώτος Μπατίστα. Τιμή και δόξα στούς αδικοχαμένους βασανιστές λοιπόν κ. Eire αστέρι μου. Όσο για τη Ros-Lethinen, πέρα από όσα αναφέρει η ανάρτηση, λείπει το βασικότερο. Ότι δηλαδή εκλέγεται στο Μαϊάμι και εκπροσωπεί την ηγεσία τής εκεί κουβανικής παροικίας. Μιλάμε για κάποιες οικογένειες μεγαλογαιοκτημόνων που στην προεπαναστατική Κούβα είχαν στην κατοχή τους όλες σχεδόν τις εκτάσεις τού νησιού! Όπως επίσης τούς πρώην αξιωματούχους τού καθεστώτος Μπατίστα, πρώην ιδιοκτήτες καζίνο και μεγαλοπροαγωγούς που είχαν μετατρέψει την Κούβα σε ...ρδέλο τής Καραϊβικής. Αυτή η εκλεκτή παρέα είναι οι κύριοι χορηγοί τής Ros-Lethinen. Αλλά τόσο τής κόβει, και μόνο που κατηγορεί αυτή τον Τσε τον δικαιώνει για μια ακόμα φορά...\nStrange Attractor @ ΠΙΓΚΟΥΙΝΟΣ 03/04/2012 17:37:05\nΠΙΓΚΟΥΙΝΟΣ @ Strange Attractor 03/04/2012 17:49:39\nΚάπου είχε πάρει το μάτι μου ότι και ο πατέρας τής Ros Lehtinen είχε κάποιο πόστο στην Κούβα πριν την επανάσταση, αλλά θα σε γελάσω, δεν θυμάμαι τι ακριβώς, οπότε αυτό είναι με επιφύλαξη.\nStrange Attractor @ ΠΙΓΚΟΥΙΝΟΣ 03/04/2012 17:55:56\nparsifal 03/04/2012 18:20:08\nΟι κύριοι αυτοί, οι "νέοι Ιστορικοί" εξίσωσαν την Wehrmacht με τον Κόκκινο Στρατό, τον Χίτλερ με τον Στάλιν, εξέδωσαν "Μαύρη Βίβλο του Κομμουνισμού" και επέτυχαν να τιμάται η Waffen SS στην Φινλανδία και κάποια αλλα απο τα βαλτικά κράτη - δορυφόρους της Γερμανίας...\nΑπόλυτα συνεπείς στον "ρεβιζιονιστικό" τους ρόλο επιτίθενται και σε ανθρώπους - σύμβολα της γενιάς του 60. Πώς μπορούν να ανεχθούν αυτόν που διελλάλησε urbi et orbi "Ενα, δυο, τρία, πολλά Βιετνάμ !" οταν ο Βιετναμέζικος λαός ταπείνωνε την αμερικάνικη Υπερδύναμη ;\nS.P. 03/04/2012 21:42:26\nO Τσε μπορεί να ήταν μία μάλλον ρομαντική και γραφική φιγούρα.\nΤο καθεστώς Μπατίστα ήταν αντιδημοκρατικό κλεπτοκρατικό και διεφθαρμένο. Αλλά και το καθεστώς του κ. Κάστρο τι είναι;\nΠρο 15 - 20 ετών, αν θυμάμαι καλά ο διεθνής τύπος έγραψε για την υπόθεση Αρνάλδο Οτσόα.\nΟ Οτσόα ήτο ήρως της επαναστάσεως της Κούβας και αρχηγός του εκστρατευτικού σώματος της χώρας αυτής στην Αγκόλα, κατά την επέμβαση των κουβανών εκεί, περίπου το 1975. Κατηγορήθηκε και εξετελέσθη ευρεθείς ένοχος διακίνησης ναρκωτικών. Προ του αποσπάσματος πήρε όλη την ευθύνη επάνω του και έπεσε από τις σφαίρες ζητωκραυγάζοντας υπέρ του δικτάτορα Κάστρο.\nΠριν διατυπώσω το ερώτημα μου γνωρίζω ότι η Κούβα είχε και έχει ανάγκη από δολάρια. Ερωτώ λοιπόν κάθε νοήμονα άνθρωπο: σε ένα τόσο συγκεντρωτικό καθεστώς με έλεγχο της προσωπικής ζωής των πολιτών του, διέφυγαν της προσοχής τα αεροπλάνα με τα οποία ο Οτσόα διακινούσε τα ναρκωτικά;\nΝικηφορος Φωκας 04/04/2012 13:02:01\nΜαλλον εισαι σε πνευματικη διαταραχη καθως τα κειμενα μου ανωτερω καθολου δεν δειχνουν καποιον σεληνιασμενο (οπως ισως θα σε βολευε) ουτε και αφησα ποτε υπονοουμενα οτι δικαιολογω την ιερα εξεταση (και αυτο θα σε βολευε ) την οποια καταδικαζω απεριφραστα οπως απεριφραστα καταδικαζω τα ερυθρα (σοσιαλκομμουνιστικα) φασισταρια και τις σοσιαλιστικες χουντες που εσυ κανεις πως δεν βλεπεις... συγχωρα μας αλλα εμεις δεν λεμε 'ηγετη' της Κουβας την γελοια αρχιχουνταρα Φιντελ Καστρο αλλα τον αποκαλουμε με τον σωστο του τιτλο , δηλαδη ΔΙΚΤΑΤΟΡΑ που ηγειται της Κουβανικης στυγνης ΧΟΥΝΤΑΣ που εξαθλιωνει τον υπεροχο και περηφανο λαο της Κουβας εδω και 60 χρονια χωρις να τον ρωτησει...\nAganaktisi 14/04/2012 13:56:22


Είμαι στα Χάη μου: "Ο δημόσιος χώρος είναι ανύπαρκτος αφού ο διπλανός μας είναι αντίπαλος" έγραψε ο Δημήτης Σεβαστάκης ("ΑΥΓΗ", 04.05.2014)\n"Ο δημόσιος χώρος είναι ανύπαρκτος αφού ο διπλανός μας είναι αντίπαλος" έγραψε ο Δημήτης Σεβαστάκης ("ΑΥΓΗ", 04.05.2014)\nΟ δημόσιος χώρος είναι ανύπαρκτος αφού ο διπλανός μας είναι αντίπαλος\nέγραψε ο Δημήτης Σεβαστάκης\nΟ δημόσιος χώρος στον τόπο μας είναι εναντίον του ιδιωτικού. Η ίδια η συνθήκη της πόλης, θεμελιώνει μια τέτοια αντιδικία. Η Αθήνα με την ανάπτυξη και κατάρρευσή της, το εκφράζει εντονότερα. Οι μεγαλοαστοί θεωρούν την πόλη και τον δημόσιο χώρο, ως το ανεπιθύμητο εμπόδιο που χωρίζει την φρουρούμενη κατοικία από το γραφείο, καθυστερώντας τους. Κάτι μαγικά κατασταλτικό πρέπει να τους απαλλάξει από τα σαράβαλα που γεμίζουν τους δρόμους, από τα παλιόσπιτα που γεμίζουν τα οικοδομικά τετράγωνα και την πλέμπα που περνάει τις διαβάσεις και ασφυκτιά στα πεζοδρόμια.\nΕτικέτες Στην οδό Σταδίου, του χωριού και της πόλης


Οι σχέσεις του με την Κύπρο\nΕυθύς μετά την επιβολή της δικτατορίας στην Ελλάδα, ο Γεώργιος Παπαδόπουλος ζήτησε υποστήριξη προς το καθεστώς του από την Κύπρο. Απεσταλμένος του ήλθε στο νησί, και κατόρθωσε να αποσπάσει δυο τυπικά τηλεγραφήματα που διαβεβαίωναν ότι η Κύπρος επιθυμούσε στενή συνεργασία με την Ελλάδα. Το ένα έστειλε ο στρατηγός Γρίβας (αρχηγός τότε της Εθνικής Φρουράς) στις 28 Απριλίου 1967, και το άλλο ο πρόεδρος Μακάριος στις 30 Μαίου 1967. Για την εξασφάλιση της κυπριακής συμπαράστασης, ήλθε στην Κύπρο και ο ίδιος ο δικτάτορας Παπαδόπουλος (9-12 Αυγούστου, 1967).\n» Η Επίσκεψη Γ. Παπαδόπουλου στην Κύπρο: Βλέπε Βίντεο Ψηφιακός Ηρόδοτος-Αρχείο ΡΙΚ\nΕπιζητώντας μια θεαματική επιτυχία για το δικτατορικό του καθεστώς, ο Γεώργιος Παπαδόπουλος και τα άλλα στελέχη της χούντας σκέφθηκαν να λύσουν το Κυπριακό, επιτυγχάνοντας την ένωση της Κύπρου με την Ελλάδα! Μεθόδευσαν έτσι μια προσέγγιση προς την Τουρκία, που είχε ως αποτέλεσμα έναν μυστικό ελληνοτουρκικό διάλογο περί Κύπρου, κορύφωση του οποίου ήταν η περιβόητη «συνάντηση κορυφής» στα ελληνοτουρκικά σύνορα του Έβρου στις 9 και 10 Σεπτεμβρίου του 1967. Εκεί ο δικτάτορας ζήτησε από τον πρωθυπουργό της Τουρκίας Σ. Ντεμιρέλ να συγκατατεθεί σε ένωση της Κύπρου με την Ελλάδα. Ένα από τα επιχειρήματα, που προβλήθηκε από τον στρατηγό Γρ. Σπαντιδάκη, ήταν πως η Τουρκία διέθετε ήδη μεγάλες κι αναξιοποίητες εκτάσεις γης, άρα δεν της χρειαζόταν και η Κύπρος! (Βλέπε Ψυχογραφήματα Στέιτ Ντιπαρντμεντ)\nΕπρόκειτο περί μιας αφελούς προσέγγισης που ακολούθησε την απόσυρση της Ελληνικής Μεραρχίας από την Κύπρο η οποία κατεδείκνυε και την πολιτική ανεπάρκεια της Χούντας.\nΗ συνάντηση στον Έβρο όταν απέτυχε παταγωδώς, το δικτατορικό καθεστώς των Αθηνών επέρριψε την ευθύνη της αποτυχίας σε παρασκηνιακές ενέργειες του Μακαρίου και άλλων Κυπρίων που ήσαν «ανθενωτικοί» και δεν επιθυμούσαν την ένωση της Κύπρου με την Ελλάδα. Για να εξασφαλίσουν μάλιστα υποστήριξη και δικό τους πυρήνα στην Κύπρο, τα στελέχη του καθεστώτος των Αθηνών προσέγγισαν αφελείς Ελληνοκυπρίους ενωτικούς. Ήδη από τις 5 Ιουλίου 1967 ιδρύθηκε στην Κύπρο το «Παγκύπριον Ενωτικόν Μέτωπον» κι άρχισαν πάλι να εκφωνούνται πύρινοι λόγοι υπέρ της ενώσεως. Στο μεταξύ, η πρώτη αντιδικτατορική οργάνωση κατά του καθεστώτος, είχε ιδρυθεί στην Κύπρο. Επρόκειτο για την «Επιτροπή για την Αποκατάσταση της Δημοκρατίας στην Ελλάδα», που ιδρύθηκε την επομένη κιόλας της επιβολής δικτατορίας. Η αφελεια των χουντικών αντιμετωπίστηκε επίσης με αφέλεια από την Κυβέρνηση της Κύπρου και τον Μακάριο, οι οποίοι αποκαλούσαν τη Χούντα και τους Ενωτικούς "νεκροθάφτες της Ενώσεως".\nΗ αμυντική αυτή προσέγγιση του Αρχιεπισκόπου δεν του επέτρεψε να προχωρήσει μέσα από τις διακοινοτικές συνομιλίες που διεξήγαγε ο Γλαύκος Κληρίδης στη λύση του Κυπριακού και την επιστροφή των Τουρκοκυπρίων στην Κυπριακή Δημοκρατία. Το κενό αυτό εκμεταλλεύθηκε στη συνέχεια η Τουρκία, ιδιαίτερα μετά το Νοέμβριο του 1967 όταν προέκυψε στην Κύπρο η κρίση της Κοφίνου. Ήταν ένα ακόμη τοπικό επεισόδιο σύγκρουσης Ελληνοκυπρίων και Τουρκοκυπρίων, που πήρε όμως τεράστιες διαστάσεις, με απειλή στρατιωτικής εισβολής της Τουρκίας στην Κύπρο και παρέμβαση των Ηνωμένων Πολιτειών. Η ελληνική χούντα του Γεωργίου Παπαδοπούλου υπέκυψε στις αμερικανικές πιέσεις κι απεδέχθη την τελεσιγραφική αξίωση της Τουρκίας ν’ αποσύρει την ελληνική μεραρχία από την Κύπρο (που είχε σταλεί το 1964-65, επί κυβερνήσεως Γεωργίου Παπανδρέου) και ν’ ανακαλέσει στην Αθήνα τον στρατηγό Γεώργιο Γρίβα. Ο Γρίβας έφυγε αμέσως από το νησί, ενώ η αποχώρηση της μεραρχίας συμπληρώθηκε μέχρι το τέλος του χρόνου.\nΤον επόμενο χρόνο (1968) οι σχέσεις του δικτάτορα με την κυβέρνηση της Κύπρου οξύνθηκαν σε μεγάλο βαθμό, εξ αιτίας απόπειρας δολοφονίας του Γεωργίου Παπαδοπούλου, που ξεκίνησε από την Κύπρο (βλέπε λήμμα Παναγούλης Αλέξανδρος). Η κρίση φαινομενικά ξεπεράστηκε, με την παραίτηση του Κυπρίου υπουργού Πολυκάρπου Γεωρκάτζη. Ωστόσο από εδώ και μπρος η επιφυλακτικότητα και η ψυχρότητα χαρακτήριζε τις σχέσεις του καθεστώτος των Αθηνών και της κυβέρνησης της Κύπρου. Τον επόμενο χρόνο (1969) έκαμε την εμφάνισή της στην Κύπρο η παράνομη οργάνωση Ἐθνικόν Μέτωπον, ενθαρρυνόμενη από το καθεστώς των Αθηνών. Η οργάνωση αυτή παρουσιάστηκε ως εθνική και ενωτική και εστράφη εναντίον στενών συνεργατών του προέδρου Μακαρίου. Ενάντια στον ίδιο τον Μακάριο έγινε δολοφονική απόπειρα στις 8 Μαρτίου του 1970. (Βλέπε Απόπειρες κατά της Ζωής του Μακαρίου). Χρησιμοποιήθηκαν ως όργανα Ελληνοκύπριοι, όμως η όλη συνωμοσία ξεκινούσε από την ελληνική χούντα. Η ανεξιχνίαστη δολοφονία του πρώην υπουργού Πολύκαρπου Γεωρκάτζη μια εβδομάδα αργότερα, είχε σκοπό ν’ αποκόψει το νήμα που συνέδεε την απόπειρα κατά του Μακαρίου με το δικτατορικό καθεστώς των Αθηνών.\nΗ απόπειρα κατά του Μακαρίου, όπως και άλλες ενέργειες που αποσκοπούσαν στο να τον απομακρύνουν με οποιονδήποτε τρόπο από την εξουσία, σχετίζονταν με προσπάθειες του καθεστώτος των Αθηνών να «κλείσει» οπωσδήποτε το Κυπριακό, δίνοντας λύση που ο Μακάριος θεωρούσε ως εθνικά απαράδεκτη. Ήδη, με μια μυστική ελληνοτουρκική συμφωνία στη Λισσαβώνα, το δικτατορικό καθεστώς των Αθηνών είχε αποδεχθεί τον αποκλεισμό λύσεως ενώσεως της Κύπρου με την Ελλάδα, είχε δε σε διάφορες περιπτώσεις συζητήσει λύσεις διχοτόμησης της Κύπρου, διπλής ενώσεως, ακόμη και κάποια μορφή συγκηδεμονίας με την Τουρκία στο νησί. Τον Ιούνιο του 1971 ο Παπαδόπουλος απέστειλε στον Μακάριο τη γνωστή επιστολή του, με την οποία του ζητούσε να προβεί σε υποχωρήσεις έναντι των Τούρκων και τον απειλούσε με τη λήψη μέτρων, «ὁσονδήποτε πικρῶν καί ἄν εἶναι».\nΜια βασική διαφωνία μεταξύ Μακαρίου και Παπαδόπουλου, ήταν ότι ο δεύτερος αξίωνε όπως έχει τον τελευταίο λόγο το καθεστώς των Αθηνών, ως Εθνικό Κέντρο, επί οποιουδήποτε θέματος, περιλαμβανομένου και του Κυπριακού. Ο Μακάριος δεν ήταν διατεθειμένος να αποδεχθεί κάτι τέτοιο, όταν επρόκειτο για καταστάσεις που αφορούσαν την επιβίωση του Ελληνισμού της Κύπρου και το μέλλον του νησιού. Έτσι, το καθεστώς των Αθηνών αποφάσισε τον παραμερισμό του Μακαρίου. Κι ενώ είχε συμφωνήσει με την Τουρκία για τον αποκλεισμό της ενώσεως, ενεθάρρυνε τους ενωτικούς στην Κύπρο προκειμένου να δημιουργήσει «σκληρή» αντιπολίτευση κατά του Μακαρίου. Επίσης, δια του πρέσβεως του δικτατορικού καθεστώτος στην Κύπρο, του περιβόητου Κωνσταντίνου Παναγιωτάκου, κινητοποίησε τους επισκόπους (Κιτίου Άνθιμον, Πάφου Γεννάδιον και Κυρηνείας Κυπριανόν) σε εκκλησιαστικό πραξικόπημα κατά του Μακαρίου. Ακόμη το καθεστώς επέτρεψε στα τέλη του 1971 την «δραπέτευση» του στρατηγού Γρίβα από την Αθήνα και τη μυστική επιστροφή του στην Κύπρο, όπου ίδρυσε την οργάνωση ΕΟΚΑ Β΄ που την έστρεψε επίσης κατά του Μακαρίου.\nΟ Γρίβας έχοντας πάντως υπόψη του τις μεθοδεύσεις της Χούντας μόλις επέστρεψε στην Κύπρο επιχείρησε να συνεννοηθεί με τον Μακάριο. Συναντήθηκε μαζί του μυστικά στη Λευκωσία στις 27 Μαρτίου 1972 και συμφωνήθηκε η από κοινού εξεύρεση ενός νέου Προέδρου για να μπορέσει να αντιμετωπίσει το Εθνικό Θέμα και να διαχειριστεί τις σχέσεις με τη Χούντα. Τελικά αυτή η συνεννόηση απέτυχε διότι ο Πρόεδρος Μακάριος έκανε δεύτερες σκέψεις.\nΤα αποτελέσματα όλων αυτών των ενεργειών του καθεστώτος των Αθηνών, ήσαν ιδιαίτερα τραγικά για τον λαό της Κύπρου. Ο Ελληνισμός του νησιού διχάστηκε και επεκράτησαν, κατά το 1972-1973, συνθήκες εμφυλίου πολέμου.\nΩστόσο τον Νοέμβριο του 1973 ο δικτάτορας Γεώργιος Παπαδόπουλος ανατράπηκε από τον ταξίαρχο Δημήτριο Ιωαννίδη. Έτσι, ήταν άμοιρος των πάρα πέρα εξελίξεων, που οδήγησαν στη μεγάλη τραγωδία του καλοκαιριού του 1974, με το δίδυμο έγκλημα του πραξικοπήματος και της τουρκικής εισβολής. Η τραγωδία όμως του 1974 ήταν η κατάληξη της όλης κατάστασης που είχε δημιουργηθεί επί ημερών της παντοδυναμίας του Γεωργίου Παπαδοπούλου.


Οδηγείστε έξυπνα και εξοικονομήστε καύσιμα - Flashnews.gr\nΟδηγείστε έξυπνα και εξοικονομήστε καύσιμα\nΈως και 15% χαμηλότερη κατανάλωση μπορούμε να επιτύχουμε αν οδηγούμε σύμφωνα με τις αρχές του Ecodriving.\nΑς δούμε μαζί δύο από τις πιο θεμελιώδεις τεχνικές της οικολογικής – οικονομικής οδήγησης.\nΤο Ecodriving είναι ένα ολοκληρωμένο πρόγραμμα που περιλαμβάνει, εκτός από τεχνικές «έξυπνης» οδήγησης και συντήρησης ενός οχήματος, πληροφόρηση ως προς την επιλογή αποδοτικότερου - καθαρότερου οχήματος. Συμβάλει στη δημιουργία μιας νέας κουλτούρας μετακίνησης, στοχεύοντας στη θεώρηση βέλτιστων διαδρομών, αλλά και στην αποφυγή χρήσης ΙΧ οχήματος, μέσω της υιοθέτησης εναλλακτικών τρόπων μετακίνησης. Οι εφαρμογές Ecodriving αποδίδουν γρήγορα ένα σημαντικό δυναμικό μείωσης CO2 και εξοικονόμησης ενέργειας με μικρό κόστος. Η ποσοτικοποίηση των αποτελεσμάτων από πρόγραμμα εφαρμογής Ecodriving δείχνει εξοικονόμηση καύσιμου σε στόλους αυτοκινήτων, λεωφορείων και φορτηγών έως 15%.\nΜέτρο Πολιτικής στην Ε.Ε.\nΤο Ecodriving αποτελεί ένα από τα σημαντικότερα μέτρα πολιτικής της Ε.Ε. για τη βελτίωση της ενεργειακής απόδοσης των οδικών μεταφορών, τη μείωση των εκπομπών CO2 και την αντιμετώπιση της κλιματικής αλλαγής. Προωθείται σε πολλές χώρες της Ένωσης στο Σχέδιο Δράσης Βελτίωσης της Ενεργειακής Απόδοσης (Σ.Δ.Ε.Α.) για τον τομέα των μεταφορών, με σκοπό τη μείωση των εκπομπών CO2 και την αντιμετώπιση της κλιματικής αλλαγής. Σε αρκετές χώρες εντάσσεται στα εθνικά προγράμματα για την επίτευξη των στόχων του Κιότο και της ποιότητας του αέρα.\nΟι τεχνικές του Ecodriving\nΝα οδηγείς με σταθερή ταχύτητα χρησιμοποιώντας τη μεγαλύτερη δυνατή σχέση μετάδοσης.\nΝα αποφεύγεις τα άσκοπα φρεναρίσματα ή αλλαγές ταχυτήτων. Όταν οδηγείς με σταθερή ταχύτητα 60 χλμ./ώρα με 5η σχέση μετάδοσης μπορείς να εξοικονομήσεις καύσιμο από 15 έως 24%, ανάλογα με τον κυβισμό του αυτοκινήτου. Η απότομη επιτάχυνση καταναλώνει μεγάλη ποσότητα καύσιμου με την οποία θα μπορούσες να οδηγήσεις για αρκετά λεπτά ακόμα με μια λογική ταχύτητα.\nΝα προβλέπεις τις συνθήκες κυκλοφορίας\nΌταν οδηγείς, παρατήρησε όσο πιο μακριά μπορείς, ώστε να είσαι σε θέση να προβλέπεις τις συνθήκες κυκλοφορίας γύρω σου και να ενεργείς κατάλληλα, αποφεύγοντας τα απότομα φρεναρίσματα και τις επιταχύνσεις. Ειδικά μέσα στην πόλη, δεν υπάρχει κανένα όφελος σε χρόνο αν οδηγείς επιθετικά, καθώς είναι θέμα τύχης (και όχι ταχύτητας) το αν το επόμενο φανάρι θα είναι πράσινο. Κρατώντας σταθερά χαμηλό ρυθμό θα καλύψουμε μια δεδομένη απόσταση στον ίδιο χρόνο με κάποιον ο οποίος κινείται βιαστικά και επικίνδυνα.\nΔευτέρα, 7 Νοεμβρίου 2011, 16:34


Αναρωτηθήκατε γιατί;Ποια είναι η σημασία των εθίμων του Πάσχα.\n20 Μαρτίου 2016 | 00:47\nΑκόμη μια χριστιανική γιορτή ανοίγει τις πόρτες της για να δεχθεί όλους τους πιστούς που καλούνται να την τιμήσουν με ευχάριστη διάθεση και θρησκευτική προσήλωση. Μια σειρά εθίμων πλημμυρίζει τη γιορτή του Πάσχα, που σημαίνει το πέρασμα από το θάνατο στην επουράνια ζωή μέσα από το σύμβολο της σταύρωσης και της Ανάστασης του Ιησού Χριστού. O όρος Πάσχα προέρχεται από το αραμαϊκό πασ’ά και το εβραϊκό πέσαχ που σημαίνει «πλήγμα», είτε μεταφορικά “ξεφεύγω”, “προσπερνώ”, “απαλλάσσω”.\nΤα λαϊκά έθιμα που συνοδεύουν τη χριστιανική γιορτή είναι το δείπνο με κύριο φαγητό τη μαγειρίτσα, το βράδυ της Ανάστασης, το τσούγκρισμα των κόκκινων αυγών στο σπίτι ή έξω από την Εκκλησία, το «φιλί της αγάπης» την ώρα της Ανάστασης, και το σούβλισμα του αρνιού κατά την Κυριακή του Πάσχα. Έθιμα, παραδόσεις ζωντανεύουν και λαογραφικές εκδηλώσεις που διαφέρουν από τόπο σε τόπο. Η κάθε γωνιά της Ελλάδας ακολουθεί το δικό της δρόμο εορτασμού των Παθών του Κυρίου όπως και της Αναστάσεώς του. Η μεγαλύτερη γιορτή της χριστιανοσύνης φέρνει τους ανθρώπους κοντά στην πίστη αλλά και στους συνανθρώπους τους, ώστε να τιμήσουν πέρα από τα θεία και τις παραδόσεις του τόπου τους.\nΤο έθιμο των κόκκινων αυγών που βάφονται την Κοκκινοπέμπτη κρύβει τη δική του ιστορία.\nΣυγκεκριμένα, το αυγό σε παγκόσμιο επίπεδο συμβολίζει την αναγέννηση της ζωής. Μάλιστα, οι πιστοί θεωρούν πως τα κόκκινα αυγά της Μεγάλης Πέμπτης έχουν ιδιαίτερη δύναμη γι’ αυτό έβαζαν τα τσόφλια τους στους κήπους, στα δέντρα και στα χωράφια για να βοηθήσουν την ανάπτυξή τους ή έθαβαν το πρώτο αυγό στην πρώτη αυλακιά όταν άρχιζαν να σπέρνουν. Με τη σειρά του το κόκκινο χρώμα, παραπέμπει και στο αίμα του Χριστού, αλλά και στη χαρά της Ανάστασης. Επίσης, πίστευαν ότι είναι αποτρεπτικό του κακού. “Γι’ αυτό σε πολλές περιοχές κρεμούν κόκκινα υφάσματα στα μπαλκόνια”, δηλώνει ερευνητής του Κέντρου Λαογραφίας.\nΔιαφορετικές πηγές θέλουν τα κόκκινα αυγά να έχουν μακρύτερη προέλευση, καθώς όπως υποστηρίζουν «Η Μαρία η Μαγδαληνή έφθασε στη Ρώμη και ανέφερε στον αυτοκράτορα Τιβέριο την Ανάσταση του Χριστού. Εκείνος τότε γέλασε. Θεώρησε τόσο απίθανο αυτό που άκουσε. Την ώρα εκείνη περνούσε μια υπηρέτρια με ένα καλαθάκι γεμάτο αυγά και ο Καίσαρας βρήκε την ευκαιρία να απαντήσει:\n«Όσο απίθανο είναι αυτά τα αυγά να γίνουν κόκκινα, άλλο τόσο απίθανο είναι αυτό που μου λες». Αμέσως τότε και αδίστακτα η Αγία Μαρία η Μαγδαληνή, πλησίασε την σκλάβα και άγγιξε τα αυγά, που αστραπιαία και θαυματουργικά έγιναν όλα κόκκινα! Πήρε τότε ένα και το έδειξε στον έκθαμβο Τιβέριο λέγοντας: «Χριστός Ανέστη»! Και από εδώ έχουμε το έθιμο του κόκκινου αυγού! Διότι «Αληθώς Ανέστη ο Κύριος»!\nΗ Μεγάλη Παρασκευή που ακολουθεί είναι μέρα αργίας για όλους τους εργαζόμενους. Σε ορισμένες περιοχές συμπάσχουν με τον Χριστό πίνοντας τρεις γουλιές ξύδι. Σε άλλες, όπως στην Κρήτη και τη Λέσβο, άναβαν φωτιές, καίγοντας ομοιώματα του Ιούδα.\nΈπεται το Μεγάλο Σάββατο, μέρα κατά την οποία ο ιερός ναός κοσμείται από κλαδιά και φύλλα δάφνης, ενώ την ώρα του ψαλμού της Αναστάσεως οι καμπάνες χτυπούν και οι πιστοί ψέλνουν δυνατά ώστε να απομακρύνουν το κακό και να διώξουν το θάνατο.\nΜετά την Ανάσταση, οι χριστιανοί απολαμβάνουν το ζεστό πιάτο της μαγειρίτσας ή του τσορβά.\nΤο συγκεκριμένο φαγητό επιλέχθηκε από διατροφολογική άποψη καθώς περιέχει τα κατάλληλα συστατικά για το στομάχι, που είχε να δεχτεί τροφή ζωικής προέλευσης πολύ καιρό.\nΣτη συνέχεια ακολουθεί το τσούγκρισμα των αυγών, σύμφωνα με το οποίο ο καθένας διαλέγει το δικό του αυγό και το τσουγκρίζει με αυτό άλλου.\nΣυμβολικό είναι το σπάσιμο του αυγού καθώς υποστηρίζεται ότι όπως σπάει κατά τη διαδικασία του τσουγκρίσματος, έτσι έσπασε και ο τάφος από τον οποίο βγήκε ο Χριστός. Διαφορετικό έθιμο με ίδιο συμβολισμό ωστόσο, ακολουθείται στη Ζάκυνθο και την Κέρκυρα, όπου ρίχνουν δοχεία και στάμνες από τα παράθυρα. Τελευταία αλλά και καλύτερη ακολουθεί η Κυριακή του Πάσχα που γίνεται το σούβλισμα -ή το ψήσιμο- του αρνιού ή κατσικιού, ένα ζώο το οποίο τιμούσαν πριν τη σφαγή του στολίζοντάς το με κόκκινη κορδέλα ή βάφοντάς το με κόκκινη μπογιά από τα αυγά. Η Κυριακή του Πάσχα θεωρείτο η Δεύτερη Ανάσταση που ενέχει και προωθεί την αγάπη και την ευλογία του φαγητού.\nΠέρα από αυτά τα βασικά έθιμα που ακολουθούνται από την πλειοψηφία, υπάρχουν κατά τόπους παραδόσεις που τηρούνται και κάνουν τη γιορτή του Πάσχα διαφορετική και μοναδική. Για παράδειγμα, στο Λεωνίδιο, το βράδυ της Ανάστασης ο ουρανός γεμίζει με φωτεινά αερόστατα, τα οποία ανυψώνονται από τους πιστούς κάθε ενορίας. Ένα έθιμο που έχει τις ρίζες του σε ντόπιους ναυτικούς που γυρίζοντας τον κόσμο, εντυπωσιάστηκαν από αντίστοιχο έθιμο ασιατικής χώρας και στη συνέχεια το μετέφεραν στην πατρίδα τους.\nΣτη Σύρο οι καθολικοί και οι ορθόδοξοι γιορτάζουν συγχρόνως τις μέρες του Πάσχα. Στη Χίο, ο γνωστός πλέον ρουκετοπόλεμος είναι ένα παλιό Βρονταδούσικο έθιμο που έχει τις ρίζες του στην τουρκική κατοχή. Από τα αυτοσχέδια κανονάκια, που έφτιαχναν οι ενορίτες φτάσαμε στις σημερινές αυτοσχέδιες ρουκέτες, βεγγαλικά, φτιαγμένα από νίτρο, θειάφι και μπαρούτι.


Ανακλήσεις διαφόρων αυτοκινητων Σελίδα 3 - Χρήσιμες πληροφορίες - Hellenic Audi Club\nΑνακαλεί και Prius η Toyota;\nΗ ιαπωνική αυτοκινητοβιομηχανία Toyota, η οποία σχεδιάζει να ανακαλέσει πολλές χιλιάδες οχήματα του μοντέλου της Prius, εξαιτίας προβλημάτων τους στα φρένα, ενδεχομένως να ανακαλέσει και τα επίσης υβριδικά μοντέλα της Sai και Lexus HS250h, τονίζει σε σημερινό άρθρο της η εφημερίδα Νικκέι.\nΣύμφωνα με την εφημερίδα, που δεν αποκαλύπτει την πηγή της, το μέτρο αυτό θα αφορά 28.000 αυτοκίνητα στην Ιαπωνία και το εξωτερικό (8.000 Sai και 20.000 Lexus), τα οποία διαθέτουν την ίδια τεχνολογία στα φρένα με το Prius.\nΗ Toyota την περασμένη εβδομάδα είχε παραδεχθεί την ύπαρξη προβλημάτων στη νέα εκδοχή του Prius, που κυκλοφόρησε τον περασμένο χρόνο. Σε συνθήκες ψύχους τα φρένα του αντιδρούν με βραδύτητα και η αυτοκινητοβιομηχανία σκέπτεται να ανακαλέσει τα 300.000 οχήματα του μοντέλου αυτού, όμως δεν έχει ληφθεί κάποια απόφαση.\nΑνακαλεί μοντέλα και η Volkswagen\nΜετά τις Toyota και Honda ακολουθεί η Volkswagen. Η γερμανική αυτοκινητοβιομηχανία Volkswagen ανακοίνωσε την ανάκληση 193.620 οχημάτων στη Βραζιλία για ένα πρόβλημα στους πίσω τροχούς.\nΗ ανάκληση αφορά τα μοντέλα Novo Gol και Voyage. Η αυτοκινητοβιομηχανία διαπίστωσε ότι οι πίσω τροχοί δεν έχουν αρκετό γράσο.\n"Η χρήση του οχήματος στις συνθήκες αυτές μπορεί να προκαλέσει θόρυβο και η συνεχής χρήση ίσως να επιφέρει μπλοκάρισμα των τροχών. Σε ακραία περίπτωση, ο τροχός μπορεί να αποσπαστεί από το όχημα", προειδοποιεί στον ιστότοπό της η Volkswagen Βραζιλίας.\nΗ ανάκληση άρχισε σήμερα. Αφορά τα μοντέλα Novo Gol και Voyage που κατασκευάστηκαν στη Βραζιλία πριν από τον Ιούλιο του 2009.\nΗ επιχείριση διευκρινίζει ότι έλαβε αυτό το μέτρο "προληπτικά".\nHonda: Ανάκληση λόγω προβλήματος σε αερόσακους\nΤην ανάκληση 437.763 μονάδων οχημάτων της που έχουν διατεθεί στις διεθνείς αγορές, αλλά όχι στην Ευρώπη, ανακοίνωσε η Honda, προκειμένου να διορθώσει ένα πρόβλημα στο αερόσακο. Η ενέργεια αφορά στα Accord, Civic, Odyssey, CR-V έτους 2001 και στο Acura TL του 2002.\nΌπως αναφέρεται, σε ορισμένα αυτοκίνητα το σύστημα διόγκωσης του αερόσακου ίσως να λειτουργεί με αυξημένη πίεση προκαλώντας το αιφνίδιο σκίσιμο του πλαστικού καλύμματος, που μπορεί να προκαλέσει τον τραυματισμό ή ακόμα και τον θάνατο του οδηγού ή του συνοδηγού του οχήματος. Μόνο στις ΗΠΑ έχουν προκληθεί 11 τραυματισμοί και ένας θάνατος, ενώ στην εν λόγω αγορά θα ανακληθεί και ο μεγαλύτερος αριθμός οχημάτων, με 378.758 μονάδες.\nΑνακαλεί και το Corolla η Toyota\nΗ ιαπωνική αυτοκινητοβιομηχανία ΤΟΥΟΤΑ ανακοίνωσε ότι ερευνά πιθανό ελάττωμα στην υποβοήθηση του τιμονιού στο μοντέλο Corolla και ότι ενδέχεται να ανακαλέσει κάποια αυτοκίνητα, εάν πράγματι διαπιστωθεί πρόβλημα\n"Σύμφωνα με τη δική μας έρευνα, ο οδηγός αισθάνεται κάποια αντίσταση στο τιμόνι", δήλωσε ο αντιπρόεδρος της εταιρείας, Σινίσι Σασάκι, κατά τη διάρκεια συνέντευξης τύπου. "Εάν πρόκειται για ελάττωμα, θα κάνουμε ανακλήσεις. Ερευνούμε το ζήτημα, αλλά ο αριθμός των παραπόνων δεν είναι ούτε 100", συμπλήρωσε ο κ. Σασάκι.\nΗ ΤΟΥΟΤΑ ανακοίνωσε επίσης σήμερα ότι πρόκειται να προσθέσει στα καινούρια αυτοκίνητά της ένα επιπλέον σύστημα που θα δίνει τη δυνατότητα στον οδηγό, πατώντας συγχρόνως το πεντάλ του φρένου και του γκαζιού, να σβήσει τον κινητήρα, σε περίπτωση προβλήματος. Το μέτρο αυτό αφορά τα καινούρια μοντέλα που θα παραχθούν και θα διατίθεται σε παγκόσμιο επίπεδο.\nΑπό τη διοίκηση της αυτοκινητοβιομηχανίας έγινε επίσης γνωστό ότι ζήτησε από έναν ανεξάρτητο οργανισμό να διεξάγει νέους τεχνικούς ελέγχους στο σύστημα διεύθυνσης και το πεντάλ του γκαζιού, ύστερα από προβλήματα που αναφέρθηκαν στην τελευταία γενιά των υβριδικών αυτοκινήτων Prius, τα οποία επίσης ανακλήθηκαν.\nΤελικά δεν έχω καταλάβει αν είναι καλό ή όχι να γίνονται οι ανακλήσεις. Πάντως οι Ιάπωνες έχουν ξεσκιστεί στις ανακλήσεις\nKαι φυσικα ειναι καλο Αλέξη. Η ανάκληση σημαίνει οτι κατά την χρόνια πορεία του αυτοκινήτου στο δρόμο έχουν αναφερθεί σε μεγάλο βαθμό κάποιες αναφορές πελατών για κάποιο συγκεκριμένο πρόβλημα. Αν ο αριθμός ειναι πολυ μεγάλος η προκληθεί κάποιο τροχαίο τότε η εταιρία είναι υποχρεωμένη να ψάξει να δει αν το πρόβλημα είναι όντως πρόβλημα και να το επιδιόρθωση. Έτσι ανακαλεί όλα τα εμπλεκόμενα αμάξια και γίνεται ο έλεγχος η κάποια επιδιόρθωση του προβλήματος. Δυστυχώς στην πορεία φαίνονται τα προβλήματα.\nΕννοώ οτι εφόσον παρουσιάζει μια ολόκληρη παρτίδα πρόβλημα, αυτό δεν σημαίνει και εν μέρη αναξιοπιστία της εταιρίας; Δεν το έφτιαξαν σωστό από την αρχή, το ανακαλλούν και αυτό είναι και θετικο;;\nΑπό την άλλη δείχνει μια υπευθυνίτητα, δε λέω. Σου λένε "επειδή αυτό που σου δώσαμε βγάζει προβλήματα, έλα να σου το αλλάξουμε"\nAκριβως όπως τα είπες Αλέξη έχουν τα πράγματα. Και θέλω να συμπληρώσω ότι οι κάθε εταιρία δεν έχει την πολυτέλεια να βγάλει ένα καινούργιο μοντέλο στην αγορά μετά από 3-4χρόνια δοκιμασίας.\nΤο κάθε πρόβλημα παρουσιάζεται στην πορεία.\nPeugeot-Citroen: Ανακλήσεις οχημάτων\nΤην ανάκληση αρκετών μοντέλων τους, που κυκλοφορούν στην ελληνική αγορά ανακοίνωσε η Citroen Hellas και η Lion Hellas, επίσημος εισαγωγέας των αυτοκινήτων μάρκας Peugeot στη χώρα μας.\nΑναλυτικότερα, η Citroen ανακοίνωσε ότι το πρόγραμμα που εκτελεί περιλαμβάνει τα εξής:\n1.\tΑνάκληση 4890 οχημάτων, μοντέλα C2 - C3 - C3 Pluriel - JUMPY III, με έτη κατασκευής 2006 έως 2009. Στα προαναφερόμενα οχήματα χρειάζεται να γίνει τηλεφόρτιση νέας έκδοσης λογισμικού διαχείρισης των φώτων του αυτοκινήτου.\n2.\tΑνάκληση 1515 οχημάτων, μοντέλο C1, στα οποία σε σπάνιες περιπτώσεις, υπό ειδικές συνθήκες, το πεντάλ γκαζιού υπάρχει πιθανότητα να μείνει σε θέση μερικώς βυθισμένη ή να επανέλθει πιο αργά στην πάνω θέση του.\n3.\tΑνάκληση 457 οχημάτων, μοντέλο C5 Berline (X7), με έτη κατασκευής 2007 έως 2009. Στα προαναφερόμενα οχήματα χρειάζεται να ελεγχθεί η τοποθέτηση των πλευρικών διακοσμητικών του παρμπριζ και αν χρειαστεί, να αντικατασταθούν οι στερεώσεις τους στο αμάξωμα.\nΤο πρόγραμμα της Lion Hellas περιλαμβάνει την ανάκληση 2345 οχημάτων, μοντέλα 307, 308, 807 και Expert, με αριθμούς πλαισίου που βρίσκονται εντός των παρακάτω διαστημάτων:\n-\tPeugeot 307: από VF33BNFUC84787374 έως και VF33BNFUC85150277\n-\tPeugeot 308: από VF34C5FXC55004122 έως και VF34C5FWF55178687\n-\tPeugeot 807: από VF3EBRFJF13353580 έως και VF3EBRHRH13375404\n-\tPeugeot Expert: από VF3XURHKH64011138 έως και VF3XTRFHC64158886.\nΣε αυτά τα οχήματα χρειάζεται να γίνει εγκατάσταση μιας νέας έκδοσης λογισμικού διαχείρισης των φώτων του αυτοκινήτου. Επιπλέον, η Lion Hellas προχωρά στην ανάκληση 2329 μονάδων του 107 με ημιαυτόματο κιβώτιο ταχυτήτων, στα οποία ο μηχανισμός του πεντάλ γκαζιού μπορεί με το χρόνο και κάτω από ορισμένες συνθήκες να παρουσιάσει αυξημένη τριβή. Στην περίπτωση αυτή, το πεντάλ μπορεί να πατιέται δυσκολότερα ή μπορεί να επιστρέφει πιο αργά στην θέση ηρεμίας ενώ πολύ σπάνια μπορεί να παραμείνει πατημένο σε μια ενδιάμεση θέση της διαδρομής του.\nΤόσο στην περίπτωση της Citroen όσο και σε αυτήν της Peugeot δεν έχει αναφερθεί καμία περίπτωση ατυχήματος, που να σχετίζεται με οποιοδήποτε από τα ανωτέρω θέματα. Οι ιδιοκτήτες των ανωτέρω οχημάτων, θα ενημερωθούν εγγράφως μέσω συστημένης επιστολής, ώστε να προσέλθουν στο δίκτυο Εξουσιοδοτημένων Επισκευαστών αυτοκινήτων Citroen και Peugeot στη χώρα μας για να γίνουν οι απαραίτητες εργασίες στο όχημά τους, χωρίς καμία οικονομική επιβάρυνση.\nΓια περισσότερες πληροφορίες, οι πελάτες της Citroen μπορούν να επικοινωνούν με το Τμήμα Εξυπηρέτησης Πελατών της εταιρείας στο τηλέφωνο 210 6700364, ενώ ο αντίστοιχος αριθμός για τους πελάτες της Peugeot είναι το 210 5761101.\nNissan: Ανακαλεί πάνω από μισό εκατ. οχήματα κυρίως στις ΗΠΑ\nΣτην ανάκληση 539.864 αυτοκινήτων της που κυκλοφορούν παγκοσμίως, αλλά κυρίως στις ΗΠΑ, αναμένεται να προχωρήσει η Nissan εξαιτίας δύο προβλημάτων. Το πρώτο, που αφορά σε ελαττωματικό άξονα φρένων, εμφανίζεται σε 204.785 μονάδες των μοντέλων Titan, Armada, Quest και Infiniti QX56. Το δεύτερο, το οποίο αφορά στο μετρητή καυσίμων που δεν είναι σωστά ρυθμισμένος, παρουσιάζεται σε 472.118 μονάδες των Titan, Armada, Infiniti QX56, Frontier, Pathfinder και Xterra. Κάποια από τα παραπάνω μοντέλα εμφανίζουν και τα δύο προβλήματα.\nΗ ιαπωνική αυτοκινητοβιομηχανία, παράλληλα με την ανακοίνωση της ανάκλησης επισημαίνει ότι «κανένα ατύχημα ή τραυματισμός δεν έχει αναφερθεί εξαιτίας αυτών των προβλημάτων».\nPosted 04 March 2010 - 11:18 PM\nH GM ανακαλεί 1.300.000 οχήματα.\nΗ General Motors ανακοίνωσε την ανάκληση στη βόρεια Αμερική 1,3 εκατομμυρίου οχημάτων εξαιτίας προβλήματος στο σύστημα διεύθυνσης\nΟι αμερικανικές αρχές άρχισαν έρευνα γύρω από αρκετά ατυχήματα, προκειμένου να προσδιοριστεί η ευθύνη της εταιρίας.\nΑνακλήσεις από Jeep και Dodge\nΗ θύελλα των ανακλήσεων δεν έχει κοπάσει ακόμα. Μετά τον ντόρο που προκάλεσαν, κυρίως, οι Toyota και Honda η γνωστή εταιρία Jeep πρόκειται να προβεί στην ανάκληση των μοντέλων Wrangler, Unlimited Wrangler και Dodge Nitro.\nΤα προβλήματα που έχουν παρουσιάσει τα συγκεκριμένα μοντέλα δεν φέρουν σε κίνδυνο την ακεραιότητα των επιβαινόντων. Τα Wrangler και Wrangler Unlimited ανακαλούνται για επαναπρογραμματισμό της μονάδος ελέγχου του ταμπλό, ενώ τα οχήματα Dodge Nitro έχουν παρουσιάσει πρόβλημα στους μπροστινούς υαλοκαθαριστήρες.\nΕιδικότερα, σύμφωνα με ανακοίνωση της γενικής γραμματείας Καταναλωτή, η Chrysler Jeep Ελλάς ΑΒΕΕ ? επίσημος εισαγωγέας και διανομέας των αυτοκινήτων Jeep και Dodge στην Ελλάδα ? σε συνεργασία με τη διεύθυνση Τεχνικού Ελέγχου, εκτελούν τις κάτωθι ανακλήσεις αυτοκινήτων:\nα) Jeep Wrangler και Wrangler Unlimited (τύπος JK): η ανάκληση αφορά σε 289 οχήματα, εξοπλισμένα με αυτόματο κιβώτιο ταχυτήτων, σε ορισμένα εκ των οποίων απαιτείται να γίνει επαναπρογραμματισμός της μονάδας ελέγχου του ταμπλό, ώστε να ενεργοποιείται η ανάλογη προειδοποιητική λυχνία σε περίπτωση υπερθέρμανσης του αυτόματου κιβωτίου.\nβ)Dodge Nitro (τύπος ΚJ): η ανάκληση αφορά σε 338 οχήματα, παραγωγής έως 29 Ιουνίου 2007, σε ορισμένα εκ των οποίων ενδέχεται, υπό ορισμένες συνθήκες, να μην λειτουργήσουν κανονικά οι υαλοκαθαριστήρες του εμπρόσθιου ανεμοθώρακα.\nΜέχρι στιγμής δε φέρεται να έχει αναφερθεί καμία περίπτωση ατυχήματος, που να σχετίζεται με τα συγκεκριμένα θέματα.\nΟι ιδιοκτήτες των ανωτέρω οχημάτων, θα ενημερωθούν εγγράφως με προσωπική επιστολή, ώστε να προσέλθουν στα κατά τόπους εξουσιοδοτημένα συνεργεία της Chrysler Jeep Ελλάς ΑΒΕΕ για να γίνουν οι απαραίτητες διορθωτικές ενέργειες, χωρίς καμία οικονομική επιβάρυνση. Για περισσότερες πληροφορίες ή διευκρινίσεις, οι καταναλωτές καλούνται να επικοινωνήσουν με την τεχνική διεύθυνση της αντιπροσωπείας.\nOpel: Ανάκληση για το Antara\nΠρόγραμμα ανάκλησης του Opel Antara εκτελεί η GM Hellas Α.Ε. , επίσημος εισαγωγέας των αυτοκινήτων της γερμανικής μάρκας στη χώρα μας, σε συνεργασία με τη Διεύθυνση Τεχνικού Ελέγχου. Η ενέργεια αφορά σε 554 οχήματα, παραγωγής 2007 - 2008, στα οποία ενδέχεται υπό ορισμένες συνθήκες να παρουσιαστεί δυσλειτουργία στη συνδεσμολογία του ενδιάμεσου άξονα τιμονιού, με αντίστοιχες συνέπειες στη λειτουργικότητα του τιμονιού. Μέχρι σήμερα δεν έχει αναφερθεί στη Ελλάδα καμία περίπτωση δυσλειτουργίας που να σχετίζεται με το συγκεκριμένο θέμα.\nΣτους ιδιοκτήτες των οχημάτων που εμπλέκονται στην ανάκληση θα αποσταλεί σχετική συστημένη ενημερωτική επιστολή, προκειμένου να προσέλθουν στο πλησιέστερο Εξουσιοδοτημένο Συνεργείο του δικτύου Opel, ώστε να γίνουν οι απαραίτητες διορθωτικές εργασίες, χωρίς καμία οικονομική επιβάρυνση. Για περισσότερες πληροφορίες ή διευκρινήσεις οι ιδιοκτήτες μπορούν να επικοινωνούν με το Κέντρο Εξυπηρέτησης Πελατών της εταιρείας GM ΕΛΛΑΣ Α.Ε. στο τηλέφωνο 210 6164 700.\nΑνάκληση Chevrolet Captiva - 01/04/2010\nΑναστολή πωλήσεων για το Lexus GX 460\nΗ ιαπωνική αυτοκινητοβιομηχανία Toyota ανακοίνωσε ότι θα αναστείλει τις πωλήσεις στις ΗΠΑ ενός από τα αυτοκίνητα πολυτελείας της.\nΗ αναστολή των πωλήσεων πάρθηκε μετά από προειδοποίηση μιας οργάνωσης καταναλωτών των ΗΠΑ, προς τους πελάτες της, να μην αγοράσουν το Lexus GX 460, λόγω των φόβων ότι θα μπορούσε να ανατραπεί.\nΤην αναστολή των πωλήσεων του τετρακίνητου αυτοκίνητου πολυτελείας ζήτησε από τους αντιπροσώπους της Toyota Motor Corp η οργάνωση καταναλωτών μετά από ένα δημοσίευμα του περιοδικού Consumer Reports που ανέφερε ότι το εν λόγω μοντέλο θέτει σε κίνδυνο την ασφάλεια των οδηγών.\n"Λαμβάνουμε σοβαρά υπόψη μας το θέμα με το GX 460 και είμαστε αποφασισμένοι να το εξετάσουμε", δήλωσε ο γενικός διευθυντής της αυτοκινητοβιομηχανίας στις ΗΠΑ, Μαρκ Τέμπλιν, μέσω ηλεκτρονικού ταχυδρομείου.\nΤο δημοσίευμα στο περιοδικό επισημαίνει ότι το μοντέλο,σύμφωνα με τα τεστ οδήγησης, είναι επικίνδυνο καθώς υπάρχουν πιθανότητες να τουμπάρει. Το μη κερδοσκοπικό Consumer Reports, αναφέρει επίσης ότι ποτέ από το 2001 δεν έχει γράψει ανάλογο δημοσίευμα επικινδυνότητας οχήματος.\nΜέχρι στιγμής η Τoyota έχει πουλήσει πέντε χιλιάδες μοντέλα GX 460 στις ΗΠΑ σε διάστημα τριών μηνών.\nΠρόκειται για ακόμη ένα πλήγμα στην ιαπωνική αυτοκινητοβιομηχανία, η οποία αναγκάστηκε να ανακαλέσει περισσότερα από 8 εκατομμύρια ελαττωματικά οχήματα παγκοσμίως, ενώ το Αμερικανικό υπουργείο Μεταφορών της επέβαλλε χρηματικό πρόστιμο ύψους 16,4 εκατομμυρίων δολαρίων με την αιτιολογία ότι καθυστέρησε να ενημερώσει για τα ελαττωματικά της μοντέλα.\nΗ αυτοκινητοβιομηχανία θα αποφασίσει έως το τέλος της εβδομάδας για το αν θα προσβάλλει την απόφαση για την επιβολή χρηματικού προστίμου.\nΣτις ΗΠΑ οι πωλήσεις της Toyota τον Μάρτιο αυξήθηκαν 41% μετά από μείωση δύο μηνών, καθώς η αυτοκινητοβιομηχανία έδωσε κίνητρα για την αγορά των μοντέλων της, όπως άτοκα δάνεια και μισθώσεις με έκπτωση. Στα στοιχεία του Μαρτίου οι πωλήσεις του Lexus αυξήθηκαν 42%. Τον περασμένο μήνα οι πωλήσεις του GX τριπλασιάστηκαν στις 1.785 και σημείωσαν σχεδόν τριπλάσια άνοδο το πρώτο τρίμηνο φθάνοντας στις 4.787 οχήματα.\nAνάκληση Renault Laguna\nΗ ανάκληση αφορά 360 μονάδες Laguna τρίτης γενιάς, που κατασκευάστηκαν από το ξεκίνημα της παραγωγής της έως τις 24 Αυγούστου 2009, στις οποίες υπάρχει πιθανότητα φθοράς του προεντατήρα ζώνης κοιλιακής χώρας καθίσματος οδηγού σε ορισμένες ειδικές συνθήκες χρήσης, ιδιαίτερα όταν το κάθισμα βρίσκεται στο χαμηλότερο δυνατό ύψος, γεγονός που θα μπορούσε να επηρεάσει την ασφάλεια του οδηγού.\nΌλοι οι κάτοχοι των συγκεκριμένων οχημάτων θα ειδοποιηθούν σχετικά με συστημένες επιστολές από την «PGA ΕΛΛΑΔΑ ΕΠΕ», προκειμένου να προσέλθουν στο πλησιέστερο εξουσιοδοτημένο συνεργείο του δικτύου Renault, ώστε να γίνει αντικατάσταση του προεντατήρα ζώνης κοιλιακής χώρας με άλλο προεντατήρα εξελιγμένου τύπου, χωρίς καμία οικονομική επιβάρυνση.\nΓια περισσότερες πληροφορίες ή διευκρινίσεις οι καταναλωτές μπορούν να επικοινωνήσουν τηλεφωνικά με την εταιρεία στους αριθμούς 211 1070 700 και 800-11-11011.\nΠροληπτικός έλεγχος Toyota Land Cruiser 150\nΗ Toyota Ελλάς ανακοινώνει πως θα προβεί στον προληπτικό έλεγχο 25 αυτοκινήτων Land Cruiser150 στη χώρα μας, με ημερομηνία παραγωγής από Αύγουστο 2009 μέχρι Απρίλιο 2010. Σκοπός του ελέγχου είναι να πραγματοποιηθεί τροποποίηση του λογισμικού, το οποίο χρησιμοποιείται στη λειτουργία του συστήματος VSC (σύστημα ελέγχου ευστάθειας οχήματος).\nΗ προληπτική αυτή ενέργεια έρχεται σε απάντηση σχετικών ερευνών που πραγματοποιήθηκαν, οι οποίες κατέγραψαν πιθανή αίσθηση ασταθούς πρόσφυσης των πίσω τροχών κατά τη διάρκεια απότομου στριψίματος του τιμονιού (άνω των 90 μοιρών) σε ταχύτητες άνω των 90 χιλιομέτρων την ώρα. Η τροποποίηση του λογισμικού στην κεντρική μονάδα ελέγχου του VSC γίνεται ώστε το σύστημα να ενεργοποιείται πιο γρήγορα, με μεγαλύτερη ισχύ και για μεγαλύτερο χρονικό διάστημα σε σχέση με τη μέχρι τώρα λειτουργία του βάσει του προηγούμενου λογισμικού.\nΜέχρι σήμερα, στην ευρωπαϊκή αγορά, η Toyota δεν έχει καταγράψει οποιοδήποτε ατύχημα ή αναφορά, η οποία να σχετίζεται με το συγκεκριμένο θέμα.\nΗ Toyota Ελλάς, από τις αρχές Μαΐου, θα προβεί σε μέτρα για την άμεση τροποποίηση του λογισμικού του VSC των εμπλεκόμενων αυτοκινήτων και αυτή τη στιγμή ακολουθεί τη διαδικασία που προβλέπεται από τον κατασκευαστή. Εντός των προσεχών ημερών, θα κοινοποιήσει επίσης σε όλους τους πελάτες της και τα λοιπά ενδιαφερόμενα μέρη, μέσω προσωπικής επιστολής, τις λεπτομέρειες για την διαδικασία υλοποίησης της τροποποίησης λογισμικού. Αυτή δεν ξεπερνά τα 40 λεπτά εργασίας στα εξουσιοδοτημένα συνεργεία της Τoyota σε όλη την Ελλάδα.\nΓια τυχόν επιπρόσθετες πληροφορίες κάθε ενδιαφερόμενος μπορεί να επικοινωνήσει με την Τoyota Ελλάς-Τμήμα Εξυπηρέτησης Πελατών-στο τηλέφωνο: 210 2808222 (ώρες λειτουργίας από 09.00 πμ εως 05.00 μμ).\nToyota: Ανάκληση 50.000 μονάδων του Sequoia στις ΗΠΑ\nΣτην ανάκληση 50.000 μονάδων του Sequoia 2003 που έχει κυκλοφορήσει στις Ηνωμένες Πολιτείες της Αμερικής προχωρά η Toyota προκειμένου να βελτιώσει το πρόγραμμα του ελέγχου ευστάθειας των οχημάτων. Η ιαπωνική εταιρεία, έπειτα από το σκάνδαλο που ξέσπασε με τις πρόσφατες μαζικές ανακλήσεις προχωρά εθελουσίως σε αυτήν την ενέργεια, επισημαίνοντας μάλιστα, ότι δεν έχουν σημειωθεί ατυχήματα ή τραυματισμοί που να οφείλονται σε αυτό το πρόβλημα. «Εάν τα οχήματα δεν υποβληθούν σε επιδιορθώσεις, το σύστημα σταθεροποίησης του οχήματος ενδέχεται, σε σπάνιες περιπτώσεις, να ενεργοποιηθεί σε χαμηλή ταχύτητα (περίπου 14 χλμ./ώρα) για μερικά δευτερόλεπτα μετά την επανεκκίνηση έπειτα από κάποια στάση, με αποτέλεσμα το όχημα να επιταχύνει πιο απότομα απ? ότι προβλέπεται» αναφέρεται μεταξύ άλλων στη σχετική ανακοίνωση.\nLexus: Προς ανάκληση 11.500 αυτοκινήτων παγκοσμίως\nΣτην ανάκληση τεσσάρων μοντέλων της που έχουν κυκλοφορήσει σε όλο τον κόσμο, πρόκειται να προχωρήσει η Lexus, θυγατρική της Toyota Motor Corporation. Η ενέργεια αφορά σε 11.500 μονάδες των LS 460, LS 460 L, LS 600h και LS 600h L. Από αυτά, τα 4.5000 αυτοκίνητα έχουν κυκλοφορήσει στην Ιαπωνία και τα υπόλοιπα 7.000 σε διεθνείς αγορές, με τα 3.800 να βρίσκονται στις ΗΠΑ.\nΗ ανάκληση γίνεται προκειμένου να αντιμετωπιστούν κάποια προβλήματα που έχουν παρατηρηθεί στο σύστημα διεύθυνση. Όπως ανέφερε η εκπρόσωπος της εταιρείας, Mieko Iwasaki, οι πελάτες στην Ιαπωνία έχουν αναφέρει ότι οι τροχοί δεν επιστρέφουν στην αρχική τους θέση αρκετά γρήγορα έπειτα από στροφές. Η ίδια εξήγησε ότι το πρόβλημα είναι μηχανικό, αλλά σχετίζεται και με το λογισμικό.\nAνάκληση Opel Corsa\nTτην ανάκληση Opel Corsa προχωρά η GM Eλλάς ΑΕ, γενική εισαγωγέας των μοντέλων της φίρμας στην Ελλάδα, σε συνεργασία με τη Διεύθυνση Τεχνικού Ελέγχου.\nΤο πρόγραμμα της ανάκλησης αφορά 2.245 Opel Corsa παραγωγής του 2010 και πραγματοποιείται επειδή στα συγκεκριμένα αυτοκίνητα υπάρχει πιθανότητα να παρουσιαστεί δυσλειτουργία στο χειρόφρενο.\nΤο ενδεχόμενο πρόβλημα, που σε μερικές περιπτώσεις μπορεί να οδηγήσει και στη μη λειτουργία του χειρόφρενου, δεν έχει συνδεθεί με κανένα ατύχημα μέχρι σήμερα.\nΟι ιδιοκτήτες των Opel Corsa στα οποία αφορά η ανάκληση, θα ειδοποιηθούν με συστημένη επιστολή προκειμένου να προσέλθουν στο πλησιέστερο εξουσιοδοτημένο συνεργείο του δικτύου της Opel, ώστε να πραγματοποιηθούν οι απαραίτητες διορθωτικές εργασίες, χωρίς οικονομική επιβάρυνση.\nRenault: Πρόγραμμα ανάκλησης Scenic II\nΠρόγραμμα ανάκλησης του Scenic II εκτελεί η επίσημη αντιπρόσωπος της Renault στην Ελλάδα, PGA Ελλάδα ΕΠΕ σε συνεργασία με τη Διεύθυνση Τεχνικού Ελέγχου όπως ανακοίνωσε η Γενική Γραμματεία Καταναλωτή. Η ενέργεια αφορά σε 3.241 οχήματα, που κατασκευάστηκαν από την αρχή της παραγωγής έως τις 20 Ioυνίου 2005, στα οποία σε ειδικές περιπτώσεις (κυρίως εκεί όπου έχουν πραγματοποιηθεί επισκευές των ηλεκτρικών κυκλωμάτων του αυτοκινήτου με μη ενδεδειγμένο τρόπο ? πρόχειρες, ημιτελείς, κακοτεχνίες ή έχει γίνει κακή συνδεσμολογία ακροδεκτών μπαταρίας) υπάρχει η μικρή στατιστική πιθανότητα εφαρμογής του αυτομάτου χειρόφρενου κατά την οδήγηση, γεγονός που θα μπορούσε να επηρεάσει και την ασφάλεια του αυτοκινήτου.\nAνάκληση Kia Ceed\nΗ Γενική Γραμματεία Καταναλωτή ανακοινώνει, ότι η εταιρεία ΑΟΥΤΟΝΤΗΛ Π. & Ρ. ΔΑΒΑΡΗ ΑΒΕΕ, σε συνεργασία με τη Διεύθυνση Τεχνικού Ελέγχου εκτελούν πρόγραμμα ανάκλησης αυτοκινήτων Κia Ceed ED.\nΗ ανάκληση αφορά 1.134 οχήματα εξοπλισμένα με ηλεκτρονικό σύστημα ευστάθειας ESP, με ημερομηνία παραγωγής από 1 Απριλίου 2008 έως 30 Μαρτίου 2009, στα οποία ενδέχεται να έχει τοποθετηθεί αντλία φρένων με πιθανό ελάττωμα κατά την κατασκευή της. Στα οχήματα αυτά ενδέχεται σε σπάνιες περιπτώσεις να εμφανιστεί ανεπαρκής δύναμη πέδησης.\nΜέχρι στιγμής δεν έχει αναφερθεί καμία περίπτωση ατυχήματος, που να σχετίζεται με το συγκεκριμένο θέμα. Οι ιδιοκτήτες των ανωτέρω οχημάτων, θα ενημερωθούν εγγράφως μέσω συστημένης επιστολής, ώστε να προσέλθουν στο δίκτυο εξουσιοδοτημένων επισκευαστών αυτοκινήτων Κia σε όλη την Ελλάδα, για να γίνει έλεγχος και αν χρειαστεί αντικατάσταση της αντλίας φρένων με νέα βελτιωμένη, χωρίς καμία οικονομική επιβάρυνση.\nΓια περισσότερες πληροφορίες ή διευκρινίσεις οι καταναλωτές παρακαλούνται όπως επικοινωνήσουν τηλεφωνικά με την εταιρεία ΑΟΥΤΟΝΤΗΛ Π. & Ρ. ΔΑΒΑΡΗ Α.Β.Ε.Ε. στο τηλέφωνο 210 5507215.\nΗ ανάκληση αφορά 740 οχήματα, ετών κατασκευής 2002?2003, στα οποία απαιτείται να γίνει έλεγχος και πιθανή αντικατάσταση των άνω σφαιρικών συνδέσμων της εμπρός ανάρτησης. Μέχρι στιγμής δεν έχει αναφερθεί καμία περίπτωση ατυχήματος, που να σχετίζεται με το συγκεκριμένο θέμα.\nAνακαλεί 600.000 οχήματα η Chrysler\nΗ αμερικανική αυτοκινητοβιομηχανία Chrysler Group ανακαλεί περίπου 600.000 αυτοκίνητα από πέντε μοντέλα της που κυκλοφορούν στις ΗΠΑ.\nΣήμερα ανακοινώθηκε η ανάκληση 284.831 αυτοκινήτων Chrysler Town and Country και Dodge Grand Caravan με έτος κατασκευής το 2008 και το 2009, τα οποία μπορεί να παρουσιάσουν πρόβλημα στο ηλεκτρικό τους σύστημα με αποτέλεσμα να προκληθεί βραχυκύκλωμα και πυργκαγιά στις πόρτες τους.\nToyota: Αναμένεται νέα μαζική ανάκληση\nΣτην ανάκληση δεκάδων χιλιάδων μονάδων του Lexus LS460 αναμένεται να προχωρήσει η Toyota Motor Corporation εξαιτίας ενός προβλήματος στον κινητήρα των παραπάνω μοντέλων που μπορεί να προκαλέσει ακινητοποίησή τους. Αυτό αναφέρεται σε σημερινό (1/7) δημοσίευμα της ιαπωνικής επιχειρηματικής εφημερίδας Nikkei, όπου επισημαίνεται μάλιστα ότι εξαιτίας αυτού του προβλήματος, στη χειρότερη περίπτωση ο κινητήρας μπορεί να μην τεθεί εκ νέου σε λειτουργία.\nΗ Toyota δεν έχει λάβει κάποια αναφορά για ατύχημα που να συνδέεται με το παραπάνω πρόβλημα αν και η υπόθεση ερευνάται.\nHonda: Ανάκληση για τα Civic 4d και Stream\nΗ Γενική Αυτοκινήτων ΑΕΒΕ, επίσημος εισαγωγέας-διανομέας των αυτοκινήτων Honda στη χώρα μας προχωρά στην ανάκληση των Civic 4d και Stream, σε συνεργασία με τη Διεύθυνση Τεχνικού Ελέγχου. Η ενέργεια αφορά σε 498 οχήματα, παραγωγής 2001 και 2002, στα οποία λόγω κατασκευής, υπάρχει πιθανότητα ο αερόσακος του συνοδηγού, στην περίπτωση που αυτός ενεργοποιηθεί κατά την διάρκεια ατυχήματος, να ανοίξει με περισσότερη από την κανονική πίεση φουσκώματος, γεγονός που ενδέχεται να προκαλέσει τραυματισμό στο άτομο που μπορεί να κάθεται στην θέση του συνοδηγού. Η λειτουργία των υπόλοιπων αεροσάκων παραμένει ανεπηρέαστη.\nΜέχρι στιγμής δεν έχει αναφερθεί καμία περίπτωση ατυχήματος που να σχετίζεται με το συγκεκριμένο θέμα. Οι ιδιοκτήτες των ανωτέρω οχημάτων, θα ενημερωθούν εγγράφως μέσω συστημένης επιστολής, ώστε να προσέλθουν στα κατά τόπους εξουσιοδοτημένα συνεργεία της Honda για να γίνει έλεγχος και αντικατάσταση του μηχανισμού αερόσακου συνοδηγού, χωρίς καμία οικονομική επιβάρυνση. Για περισσότερες πληροφορίες ή διευκρινήσεις οι καταναλωτές παρακαλούνται όπως επικοινωνήσουν με την Τεχνική Διεύθυνση της εταιρείας Γενική Αυτοκινήτων ΑΕΒΕ στο τηλέφωνο 210 3483602 ή με το Τμήμα Εξυπηρέτησης Πελατών της στο τηλέφωνο 210 3483701 ή μέσω e-mail στη διεύθυνση: info@saracakis.gr.\nFerrari: Ανάκληση της 458 Italia έπειτα από περιστατικά πυρκαγιών\nΗ Ferrari ανακοίνωσε ότι προχωρεί σε παγκόσμια ανάκληση των 1.248 μονάδων της 458 Italia που έχουν διατεθεί, έπειτα από πέντε περιστατικά πυρκαγιάς που σημειώθηκαν στο παραπάνω μοντέλο. Η ιταλική εταιρεία ξεκίνησε έρευνα έπειτα από την καταγραφή πέντε περιστατικών πυρκαγιάς, σε California, Παρίσι, Ελβετία, Κίνα και σε μία ακόμα περιοχή.\nΕκπρόσωπος της Ferrari εξήγησε πως το πρόβλημα σχετίζεται με ένα συγκολλητικό υλικό, το οποίο χρησιμοποιείται για τη συναρμολόγηση των θόλων των τροχών και υπό ορισμένες συνθήκες μπορεί να λιώσει λόγω υπερθέρμανης και να αναφλεγεί. Ο ίδιος τόνισε πως οι πελάτες που είδαν τα αυτοκίνητά τους να καταστρέφονται εξαιτίας αυτού του προβλήματος, θα παραλάβουν καινούργια.\nH Γενική Γραμματεία Καταναλωτή ανακοινώνει ότι η Mercedes-Benz Ελλάς ΑΕΕ σε συνεργασία με τη Διεύθυνση Τεχνικού Ελέγχου εκτελεί πρόγραμμα ανάκλησης C-Class, E-Class και GLK-Class.\nΗ ανάκληση περιλαμβάνει 1.244 οχήματα των μοντέλων C-Class, E-Class και GLK-Class, παραγωγής από Ιούνιο 2009 έως Μάρτιο 2010, στα οποία υπάρχει περίπτωση διαρροής στη σύνδεση της αντλίας υποβοήθησης τιμονιού. Επίσης κατά τη διάρκεια ελιγμού στάθμευσης μπορεί να υπάρξει δυσκολία στο χειρισμού του τιμονιού. Σε κάθε περίπτωση δε χάνεται η δυνατότητα ελέγχου του οχήματος. Μέχρι στιγμής δεν έχει αναφερθεί καμία περίπτωση ατυχήματος, που να σχετίζεται με τα ανωτέρω θέματα.\nΟι καταναλωτές που ζητούν περισσότερες πληροφορίες ή διευκρινήσεις μπορούν να επικοινωνούν με τη γραμμή εξυπηρέτησης Mercedes-Benz στο τηλέφωνο 8001176000.\nΝέα ανάκληση 1,53 εκάτ. οχημάτων\nΔεν έχουν τέλος οι ανακλήσεις, για διάφορα προβλήματα, μοντέλων της Toyota. Μόλις πριν λίγες ώρες η κορυφαία γιαπωνέζικη αυτοκινητοβιομηχανία ανακοίνωσε πως θα ανακαλέσει περίπου 1,53 εκατομμύρια αυτοκίνητα σε όλο τον κόσμο, προκειμένου να επισκευάσει το πρόβλημα στην αντλία των φρένων και στην αντίστοιχη των καυσίμων.\nΑπό τα στοιχεία που έχουν γίνει γνωστά μέχρι τώρα -σύμφωνα και με το γαλλικό πρακτορείο ειδήσεων- ο μεγαλύτερος αριθμός των αυτοκινήτων που θα ανακληθούν βρίσκεται στις ΗΠΑ και την Ιαπωνία.\nΗ Toyota μπήκε στη δίνη των ανακλήσεων τον περασμένο χρόνο. Όταν ανακάλεσε περί τα 10 εκάτ. οχήματα προκειμένου να αντιμετωπισθεί το πρόβλημα με το σύστημα φρένων.\nΤον συγκεκριμένο γεγονός έπληξε το κύρος της μεγαλύτερης αυτοκινητοβιομηχανίας στον κόσμο, η οποία μόλις πριν δύο μήνες προχώρησε στην ανάκληση 1,3 εκατ. αυτοκινήτων Corolla και Matrix στις ΗΠΑ και τον Καναδά προκειμένου να αλλαχθούν οι προβληματικές μονάδες ελέγχουν του κινητήρα που μπορούσαν να ακινητοποιήσουν το όχημα.\nΤα μοντέλα που αφορά η ανάκληση είναι τα Crown , Lexus IS, Avalon, Highlander, Lexus GS300, IS250 και IS350. Η επισκευή που θα γίνει αφορά στην αντικατάσταση της των φρένων καθώς υπάρχει η πιθανότητα διαρροής υγρών, κάτι που μπορεί να έχει άσχημες επιπτώσεις για τον οδηγό και τους επιβάτες του οχήματος.\nκαι μετά σου λέει... "Toyota". Βρε ούστττ!


adidas Performance Sportswear Graphic Ανδρικό Φούτερ Μαύρο GQ6200\nHome > Άνδρας > Ρούχα > Μπλούζες > adidas Performance Sportswear Graphic Ανδρικό Φούτερ\nadidas Performance Sportswear Graphic Ανδρικό Φούτερ\nΑθλητικό Στυλ, Ελευθερία Κινήσεων\nComfy αίσθηση αλλά με extra πόντους αθλητικού στυλ! Ένα φούτερ της adidas με στρογγυλή λαιμόκοψη το οποίο δεν συμβιβάζεται στην απαλότητα. Το βαμβακερό French terry προσφέρει κλασική, ρετρό αίσθηση καθώς και εφαρμογή.\n• Ριμπ λαιμόκοψη, φινίρισμα & μανσέτες\n• Στενό τελείωμα στα μανίκια και το κάτω μέρος\n• adidas Performance τύπωμα στο στήθος\n• Επίλεξε ήπιο απορρυπαντικό\nΤο συγκεκριμένο προϊόν υποστηρίζει βιώσιμες πρακτικές βαμβακοκαλλιέργειας. Αποτελεί μέρος της προσπάθειας της adidas να βάλει τέλος στα πλαστικά απορρίμματα.\nΚΩΔΙΚΟΣ ΠΡΟΪΟΝΤΟΣ: 9000074398_1469\nadidas Performance Sportwear Graphic Crew Ανδρικό Φούτερ


Lockdown: D-Day για τα νέα μέτρα περιορισμού της πανδημίας - CNN.gr\nΑνανεώθηκε: Παρασκευή, 05 Φεβρουαρίου 2021 07:26\nΗ D-Day για τις πολιτικές αποφάσεις και τις ανακοινώσεις έφτασε, με τις τελευταίες εξελίξεις ωστόσο να επιβεβαιώνουν πλήρως τα λεγόμενα του κυβερνητικού εκπροσώπου Χρήστου Ταραντίλη, για ανατροπή των δεδομένων από ώρα σε ώρα.\nΜετά από τον καθιερωμένο κύκλο διαβουλεύσεων που διαγράφηκε με εντατικό ρυθμό την Πέμπτη, η κυβέρνηση αναμένει την τελική εισήγηση της επιτροπής των ειδικών για να αναπροσαρμόσει την στρατηγική της στην αντιμετώπιση της πανδημίας.\nΣτη μεσημεριανή σύσκεψη θα οριστικοποιηθεί το σχέδιο δράσης για την προσεχή εβδομάδα, το οποίο με βάση την επικαιροποιημένη εικόνα, πόρρω απέχει από τις προβλέψεις για εφαρμογή ενός σκληρού lockdown στην μεγαλύτερη περιφέρεια της χώρας.\nΕίναι επίσης ξεκάθαρο ότι δεν έχει επέλθει καμιά μεταβολή στην κυβερνητική διακήρυξη αναφορικά με την λειτουργία των σχολείων. Η συνέχιση της λειτουργίας τους αποτελεί, όπως τακτικά εκπέμπεται δημόσια αλλά και ανεπίσημα, την βασική προτεραιότητα της κυβέρνησης.\nΜε την ίδια ευκρίνεια μεταδίδονται και οι κυβερνητικές προθέσεις σχετικά με το μέτρο της απαγόρευσης κυκλοφορίας.\nΌπως έγραφε από την πρώτη στιγμή το CNN Greece, από την επεξεργασία που γίνεται στις κυβερνητικές συσκέψεις, υπάρχει μια ξεκάθαρη εικόνα αναφορικά με τις δυσκολίες εφαρμογής.\nΕπιπλέον δεν παραβλέπεται και ο ενδεχόμενος, αρνητικός αντίκτυπος μιας διευρυμένης ζώνης σε καθημερινό επίπεδο, σε μια περιφέρεια με τον μητροπολιτικό χαρακτήρα της Αττικής.\nΑπό την άλλη, στην κυβέρνηση δεν απορρίπτουν, χωρίς ωστόσο να έχει κλειδώσει, την καθιέρωση της απαγόρευσης κυκλοφορίας από τις έξι το απόγευμα έως και τις πέντε το πρωί, κατά τη διάρκεια των Σαββατοκύριακων.\nΟι υποστηρικτές αυτής της αντιπρότασης, διαβλέπουν τα απαραίτητα περιθώρια εφαρμογής κατά τη διάρκεια των συγκεκριμένων ημερών της εβδομάδας.\nΕπιπλέον τονίζουν την ασφαλή εκτίμηση για την επίτευξη μεγαλύτερου βαθμού αποτελεσματικότητας στην αντιμετώπιση της κινητικότητας.\nΑντίστοιχη φαίνεται να είναι και η βασική θεώρηση που αφορά στην πρόταση για ενεργοποίηση της δυνατότητας απαγόρευσης και των διαδημοτικών μετακινήσεων στην περιφέρεια Αττικής.\nΗ εφαρμογή του θεωρείται ότι δεν μπορεί να πλαισιωθεί από τις απαραίτητες δικλείδες που θα καταστήσουν εφικτή την επίτευξη των προσδοκώμενων θετικών αποτελεσμάτων.\nΣτο πεδίο της οικονομικής δραστηριότητας μένει να αποκρυσταλλωθεί εάν τελικώς θα προκριθεί, το κατά πληροφορίες, επικρατέστερο σενάριο.\nΚατά τις πηγές ενημέρωσης που το υποστηρίζουν, προβλέπει την προσωρινή αναστολή του μοντέλου των αγορών εντός καταστημάτων(click inside), που έως και σήμερα επιτρέπεται για τα καταστήματα ένδυσης και υπόδησης.\nΑντ’ αυτού θα εφαρμοστεί οριζόντια η μέθοδος των αγορών με παράδοση των εμπορευμάτων εκτός καταστημάτων (click away).\nΣε κάθε περίπτωση, η τελική διαμόρφωση θα γίνει το μεσημέρι, ωστόσο, φαίνεται κατά πληροφορίες πως ήδη έχει προχωρήσει η απαραίτητη εξειδίκευση των μέτρων.\nΠΟΛΙΤΙΚΗ\t· ΚΟΡΩΝΟΪΟΣ\t· ΚΟΡΩΝΟΪΟΣ ΣΤΗΝ ΕΛΛΑΔΑ\t· ΜΕΤΡΑ ΚΟΡΩΝΟΪΟΣ\t· ΝΕΑ ΜΕΤΡΑ\t· ΧΡΗΣΤΟΣ ΤΑΡΑΝΤΙΛΗΣ\t· ΕΙΔΗΣΕΙΣ\t· CNN ΕΙΔΗΣΕΙΣ\t· ΕΙΔΗΣΕΙΣ ΤΩΡΑ\t· LOCKDOWN\t· ΣΚΛΗΡΟ LOCKDOWN


2ο Γυμνάσιο Πετρούπολης - Αρχική\nΣυλλόγος Γονέων & Κηδεμόνων\nστο Δικτυακό Χώρο του Σχολείου Μας!\nτους μαθητές μας για το μέλλον\nΗ Διεύθυνση, το διδακτικό προσωπικό και η μαθητική κοινότητα του 2ου Γυμνασίου Πετρούπολης,\nσας καλωσορίζουν στην ιστοσελίδα του σχολείου μας.\nΜέσα από τον ιστοχώρο-ιστοσελίδα του σχολείου μας θα μπορείτε να ενημερώνεστε για τα τρέχοντα ζητήματα και τις καθημερινές δράσεις μας. Θα μπορείτε να βλέπετε τα προγράμματά μας, τις ανακοινώσεις μας αλλά και να μαθαίνετε για τις ενδοσχολικές ή εξωσχολικές και άλλες δραστηριότητές μας. Μπορείτε επίσης, μέσω της ιστοσελίδας, να επικοινωνείτε με τη Διεύθυνση του σχολείου και να λαμβάνετε γνώση για διάφορα σχολικά και άλλα ζητήματα που αφορούν στη σχολική μας μονάδα.\nΗ συνεργασία Σχολείου - Γονιών είναι βασική αρωγός στο έργο μας. Για τον λόγο αυτό, προσβλέπουμε στην επίτευξη της. Απώτερος στόχος μας, μια δημιουργική σχολική χρονιά, γεμάτη εμπειρίες και γνώσεις για τους μαθητές, για τα παιδιά μας.\nΟ ΚΟΣΜΟΣ ΠΟΥ ΑΝΤΙΛΑΜΒΑΝΟΜΑΣΤΕ ΕΙΝΑΙ Ο ΠΡΑΓΜ…\nΟ ΚΟΣΜΟΣ ΠΟΥ ΑΝΤΙΛΑΜΒΑΝΟΜΑΣΤΕ ΕΙΝΑΙ Ο ΠΡΑΓΜΑΤΙΚΟΣ; Γράφει ο φυσικός Γιάννης Χριστοφίλης Τη φυσική μπορούμε τη χωρίσουμε στην κλασική και στη σύγχρονη. Η κλασική είναι η φυσική που διδασκόμαστε στα σχολεία, είναι...\n25-04-2018 Επισκέψεις:5 Διδακτικό Υλικό\nΤετάρτη 25/4/2018 - Αλλαγές στο Ωρολόγιο πρόγραμμα\nΣας ενημερώνουμε ότι: Τα τμήματα A2, Β4, Γ3 και Γ4 θα σχολάσουν στο τέλος της 5ης ώρας. Τα τμήματα Γ2 και Β2 α σχολάσουν στο τέλος της 4ης ώρας.\n25-04-2018 Επισκέψεις:1 Ανακοινώσεις\nΤρίτη 24/4/2018 - Αλλαγές στο Ωρολόγιο πρόγραμμα\nΣας ενημερώνουμε ότι: Τα τμήματα A1, Α3, Β2, Γ1 και Γ2 θα σχολάσουν στο τέλος της 6ης ώρας.\n24-04-2018 Επισκέψεις:3 Ανακοινώσεις\nΠαρασκευή 20/4/2018 - Αλλαγές στο Ωρολόγιο πρόγραμμα\nΣας ενημερώνουμε ότι: Το τμήμα Β2 που έχει με την κ. Στάϊου θα σχολάσει στο τέλος της 4ης ώρας. Τα τμήματα A1, Α2, Α3, Β4 και το Β2 που έχει με την κ. Στάϊου ...\n18-04-2018 Επισκέψεις:35 Ανακοινώσεις\nΠέμπτη 19/4/2018 - Αλλαγές στο Ωρολόγιο πρόγραμμα\nΣας ενημερώνουμε ότι: Το τμήμα Α3 θα σχολάσει στο τέλος της 4ης ώρας. Το τμήμα Α2 θα σχολάσει στο τέλος της 5ης ώρας. Τα τμήματα A4, Β2 και Β3 θα σχολάσουν στο τέλος της 6ης ώρας.\n18-04-2018 Επισκέψεις:14 Ανακοινώσεις\nΔευτέρα 16/4/2018 - Αλλαγές στο Ωρολόγιο πρόγραμμα\nΣας ενημερώνουμε ότι: Τα τμήματα A2, Α3, Β2, Γ3 και Γ4 θα σχολάσουν στο τέλος της 5ης ώρας.\n16-04-2018 Επισκέψεις:14 Ανακοινώσεις\nΚλήρωση Λαχειοφόρου Αγοράς Γ' τάξης\nΟι δύο τυχεροί που κέρδισαν τα ταξίδια είναι: Λιάπης Κωνσταντίνος --> ένα δίκλινο δωμάτιο με δύο διανυκτερεύσεις στο ξενοδοχείο ANEMOLIA HOTEL 4**** ΣΤΗΝ ΑΡΑΧΩΒΑ Πλαγγέτη Αρχοντία --> ένα δίκλινο δωμάτιο με δύο διανυκτερεύσεις στο ξενοδοχείο ΑΡΧΟΝΤΙΚΟ...\n30-03-2018 Επισκέψεις:39 Ανακοινώσεις Συλλόγου Γονέων και Κηδεμόνων\nΠαρασκευή 30/3/2018 - Αλλαγές στο Ωρολόγιο πρόγραμμα\nΣας ενημερώνουμε ότι: Το τμήμα Α2 θα σχολάσει στο τέλος της 3ης ώρας. Το τμήμα Α3 θα σχολάσει στο τέλος της 4ης ώρας. Τα τμήματα A1, Α4, Γ1 και Γ2 θα σχολάσουν στο τέλος της 5ης ώρας.\n30-03-2018 Επισκέψεις:7 Ανακοινώσεις\nΕνημέρωση Γονέων Γ' τάξης για την Τετραήμερη εκδρομή\nΗ ενημέρωση των γονέων της Γ' τάξης, για την Τετραήμερη εκδρομή στην Θεσσαλονίκη, θα πραγματοποιηθεί την Δευτέρα 16 - 4- 18 στις 7:00 μ.μ. στην αίθουσα Θεάτρου του σχολείου μας. Η Διεθύντρια Μακράκη...\n29-03-2018 Επισκέψεις:33 Ανακοινώσεις\n© 2017 2ο Γυμνάσιο Πετρούπολης • Powered by: GK-eSolutions.com


Επαληθευμένο 20% Off - Harvey Nichols Κωδικοί κουπονιού & έκπτωσης Μάιος 2022\nHarvey Nichols Κωδικοί κουπονιών & Εκπτώσεις Μάιος 2022\nΕπισκεφθείτε Harvey Nichols\nΕνεργοί Harvey Nichols Κωδικοί προσφοράς, έκπτωσης και κουπονιών για Μάιος 2022\nHarvey Nichols •Κουπόνι\nΕπαληθευμένο 20% Έκπτωση Επιλεγμένα Παιδικά Harvey Nichols:\nΧρησιμοποιήστε τον κωδικό και κερδίστε 20% έκπτωση στα Επιλεγμένα Παιδικά στο Harvey Nichols.\n* Η προσφορά ισχύει μόνο για επιλεγμένα παιδικά ενδύματα. * Για πλήρεις Όρους & Προϋποθέσεις παρακαλούμε δείτε την ιστοσελίδα. * Όλες οι επωνυμίες διατηρούν το δικαίωμα να αποσύρουν οποιαδήποτε προσφορά χωρίς προηγούμενη ειδοποίηση.\nΕπαληθευμένο 10% έκπτωση στην ομορφιά Harvey Nichols:\nΧρησιμοποιήστε τον κωδικό και κερδίστε 10% έκπτωση στην ομορφιά Harvey Nichols.\nΜην χάσετε ποτέ έναν κωδικό κουπονιού Harvey Nichols\nΕγγραφείτε στο ενημερωτικό δελτίο ηλεκτρονικού ταχυδρομείου LoveCoupons.gr για να λάβετε τους νεότερους και καλύτερους κωδικούς έκπτωσης Harvey Nichols απευθείας στα εισερχόμενά σας.\nΕπαληθευμένο 10% Έκπτωση Παραγγελίας Harvey Nichols:\nΧρησιμοποιήστε τον κωδικό και κερδίστε 10% έκπτωση στην παραγγελία σας στο Harvey Nichols.\nHarvey Nichols •Πώληση\n10% Έκπτωση σε όλες τις αγορές Harvey Nichols:\nΨωνίστε και κερδίστε 10% έκπτωση σε όλες τις αγορές στο Harvey Nichols.\nΈκπτωση έως 50% στην πώληση Harvey Nichols:\nΨωνίστε και κερδίστε έως και 50% προς πώληση στο Harvey Nichols.\n* Ισχύει για στυλ πώλησης. * Διαθέσιμο για όσο διαρκεί το απόθεμα. * Για πλήρεις Όρους & Προϋποθέσεις παρακαλούμε δείτε την Harvey Nichols ιστοσελίδα.\nΜαύρες δερμάτινες μπότες Chelsea για $485 Harvey Nichols:\nΨωνίστε και πάρτε μαύρες δερμάτινες μπότες στο γόνατο για $485 σε Harvey Nichols.\n* Δεν μπορεί να χρησιμοποιηθεί σε συνδυασμό με οποιαδήποτε άλλη προσφορά. * Για πλήρεις όρους και προϋποθέσεις, παρακαλούμε επισκεφθείτε την Harvey Nichols ιστοσελίδα. * Όσο διαρκεί το απόθεμα.\nHarvey Nichols έχει λήξει προσφορές - μπορεί να εξακολουθούν να λειτουργούν\nHarvey Nichols •Κουπόνι •Sitewide\nΧρησιμοποιήστε τον κωδικό και κερδίστε 10% έκπτωση σε όλες τις αγορές στο Harvey Nichols.\n* Περιορισμένος χρόνος μόνο. * Χρησιμοποιήστε τον κωδικό για να εξαργυρώσετε την προσφορά. * Για τους πλήρεις Όρους και Προϋποθέσεις παρακαλούμε δείτε την Harvey Nichols ιστοσελίδα.\n15% έκπτωση (μόδα) σε όλη την τοποθεσία Harvey Nichols:\nΕξαιρέσεις: Gucci, Moncler, Bottega Veneta, Loewe, Fendi, Jacquemus, Stone Island, Saint Laurent, ακραίο Κασμίρ, Max Mara, Balenciaga, Αλέξανδρος McQueen, Βέγια, Βίβιεν Γουέστγουντ, Καναδάς Χήνα, Givenchy, Βαλεντίνο, Palm Angels, Manolo Blahnik, Adidas x Yeezy, Christian Louboubouse Τιν, Λε Γκράμ, Χρυσή Χήνα, Ζακέμους, Μαχ & Μαχ.\n10% έκπτωση (ομορφιά) σε όλη την τοποθεσία Harvey Nichols:\nΕξαιρέσεις: Gucci, Moncler, Bottega Veneta, Loewe, Fendi, Jacquemus, Stone Island, Saint Laurent, ακραίο Κασμίρ, Max Mara, Balenciaga, Αλέξανδρος McQueen, Βέγια, Βίβιεν Γουέστγουντ, Καναδάς Χήνα, Givenchy, Βαλεντίνο, Palm Angels, Manolo Blahnik, Adidas x Yeezy, Christian Louboubouse Τιν, Λε Γκράμ, Χρυσή Χήνα, Ζακέμους, Μαχ & Μαχ\nΠαγκόσμια Ημέρα της Γυναίκας -10% έκπτωση σε όλα Harvey Nichols:\nΧρησιμοποιήστε τον κωδικό και κερδίστε 10% έκπτωση σε όλα Harvey Nichols.\nΜαύρη Παρασκευή Πώληση - Έκπτωση έως και 15% στην ομορφιά Harvey Nichols:\nΨωνίστε και κερδίστε έως και 15% στην ομορφιά στο Harvey Nichols.\nHarvey Nichols Επίσημος ιστότοπος\nΠώς μπορώ να χρησιμοποιήσω τον κωδικό Harvey Nichols κουπονιού μου;\nΕπιλέξτε τον παραπάνω κωδικό κουπονιού που θέλετε να χρησιμοποιήσετε. Για παράδειγμα, αν αναζητάτε 10% έκπτωση στις παραγγελίες Harvey Nichols τότε βρείτε τον κωδικό κουπονιού από την ιστοσελίδα μας και κάντε κλικ στο Λήψη κουπονιού για να αποκαλύψετε τον κωδικό.\nΑντιγράψτε τον κωδικό κουπονιού που εμφανίζεται σε εσάς. Χρειάζεστε αυτόν τον κωδικό και προσθέστε τον στο καλάθι αγορών του Harvey Nichols για να αφαιρέσετε μέρος του κόστους της συνολικής παραγγελίας σας και να πάρετε την έκπτωση.\nΒρείτε τα στοιχεία που θέλετε να αγοράσετε Harvey Nichols και απλά προσθέστε τα στο καλάθι αγορών σας. Μόλις τελειώσετε την περιήγηση και είστε έτοιμοι να αγοράσετε, προχωρήστε στο Βήμα 4 για την ανάκτηση της έκπτωσης σας.\nΒήμα 4: Εισάγετε τον κωδικό στο Harvey Nichols ταμείο\nΤώρα που έχετε αντιγράψει τον κωδικό κουπονιού, απλά επικολλήστε το στο κουτί στην Harvey Nichols ιστοσελίδα που λέει έκπτωση, promo, κουπόνι ή κωδικό προσφοράς στο ταμείο.\nHarvey Nichols Συμβουλές εξοικονόμησης χρημάτων\nΕδώ είναι μερικές μεγάλες συμβουλές και κόλπα για επιπλέον εξοικονόμηση στο Harvey Nichols:\nΠάντα να επισκέπτεστε και να ελέγχετε LoveCoupons.gr για τους πιο πρόσφατους κωδικούς κουπονιών εξοικονόμησης χρημάτων και προσφορές Harvey Nichols πριν ολοκληρώσετε την αγορά σας.\nΕγγραφείτε στο Harvey Nichols newsletter για να λάβετε τις καλύτερες προσφορές, προσφορές εξοικονόμησης χρημάτων και αποκλειστικές προσφορές που αποστέλλονται απευθείας στα εισερχόμενά σας.\nΒεβαιωθείτε ότι έχετε ελέγξει τις προσφορές πώλησης και έκπτωση στην Harvey Nichols ιστοσελίδα για τις τελευταίες προσφορές και προσφορές με έκπτωση.\nΑκολουθήστε Harvey Nichols τα μέσα κοινωνικής δικτύωσης για να μείνετε ενημερωμένοι με τις νέες αφίξεις και τις προσφορές τους.\nΕγγραφείτε στο LoveCoupons.gr newsletter για τα τελευταία εβδομαδιαία κουπόνια μας για μάρκες όπως Harvey Nichols και πολλά άλλα.\nΠώς μπορώ να αποκτήσω κωδικό κουπονιού Harvey Nichols;\nΗ ομάδα μας εδώ στο LoveCoupons.gr περνούν ώρες κάθε μέρα ψάχνοντας για τους καλύτερους κωδικούς Harvey Nichols κουπονιών. Αυτό σημαίνει ότι αν υπάρχει διαθέσιμος κωδικός Harvey Nichols κουπονιού, υπάρχει μεγάλη πιθανότητα η LoveCoupons.gr ομάδα να προσπαθήσει να το καταχωρήσει εδώ για να το χρησιμοποιήσετε. Δείτε τη λίστα με τις προσφορές μας παραπάνω για τους καλύτερους κωδικούς Harvey Nichols κουπονιών που έχουμε βρει.\nΠώς μπορώ να εξαργυρώσω τον κωδικό Harvey Nichols έκπτωσης;\nΣαρώστε τη λίστα με τους κωδικούς κουπονιών και κάντε κλικ στο κουμπί «Λήψη κωδικού». Ένας κωδικός θα εμφανιστεί στην οθόνη σας και ο Harvey Nichols ιστότοπος θα ανοίξει σε μια νέα καρτέλα. Εισάγετε τον κωδικό κουπονιού στο Harvey Nichols ταμείο και η έκπτωσή σας θα εφαρμοστεί αυτόματα.\nΠώς μπορώ να χρησιμοποιήσω έναν κωδικό κουπονιού στο Harvey Nichols;\nΗ LoveCoupons.gr ομάδα ξοδεύει πολύ χρόνο συλλέγοντας τους καλύτερους και πιο πρόσφατους κωδικούς Harvey Nichols κουπονιών. Η ομάδα προσπαθεί επίσης να απαριθμήσει τον τρόπο χρήσης κωδικών Harvey Nichols κουπονιών. Διαβάστε το περιεχόμενο που γράφει η ομάδα μας για περισσότερες λεπτομέρειες.\nΠόσο συχνά Harvey Nichols δημοσιοποιούνται κωδικοί προώθησης;\nΣας ευχαριστούμε για LoveCoupons.gr την επίσκεψη στο κυνήγι σας για Harvey Nichols κουπόνια και κουπόνια κωδικούς και άλλες προσφορές εξοικονόμησης χρημάτων. Ελπίζουμε ότι ένα από τα 6 Harvey Nichols κουπόνια και τις προσφορές μας για Μάιος 2022 να σας βοηθήσει να εξοικονομήσετε χρήματα για την επόμενη αγορά σας. Όταν επισκέπτεστε μπορείτε να LoveCoupons.gr είστε σίγουροι ότι η ομάδα μας έχει ψάξει ψηλά και χαμηλά για να βρει όλες τις διαθέσιμες Harvey Nichols προσφορές. Αυτό περιλαμβάνει τον έλεγχο των Harvey Nichols κοινωνικών λογαριασμών όπως το Facebook, το Twitter και το Instagram, την επίσκεψη σε ιστολόγια και φόρουμ που σχετίζονται με Harvey Nichols, και ακόμη και τον έλεγχο άλλων κορυφαίων ιστότοπων κουπονιών για τα τελευταία Harvey Nichols κωδικούς κουπονιών.\nΌταν ψωνίζετε online Harvey Nichols, είναι καλή ιδέα να μας επισκέπτεστε πάντα εδώ LoveCoupons.gr πριν ολοκληρώσετε την παραγγελία σας. Η LoveCoupons.gr ομάδα σώζει χιλιάδες λίρες κάθε μήνα, πολλοί από τους οποίους δεν ήξεραν ότι οι κωδικοί Harvey Nichols έκπτωσης ήταν διαθέσιμοι μέχρι την επίσκεψη στο site μας. Τώρα που ξέρετε πόσο εύκολο είναι να αποθηκεύσετε σε Harvey Nichols με κωδικούς προώθησης και κουπονιών μας, σελιδοδείκτη LoveCoupons.gr και πάντα να μας ελέγξετε έξω πριν από την ολοκλήρωση της παραγγελίας.\nΑν ψάχνετε για κάτι παραπάνω από κωδικούς Harvey Nichols κουπονιών, εδώ LoveCoupons.gr παρέχουμε κουπόνια και εκπτώσεις για χιλιάδες άλλες δημοφιλείς μάρκες και λιανοπωλητές. Ελέγξτε τα Harvey Nichols σχετικά καταστήματά μας ή επισκεφθείτε την αρχική σελίδα μας για να αναζητήσετε τη βάση δεδομένων χιλιάδων κωδικών κουπονιών.\nHarvey Nichols Πληροφορίες Αποστολής\nHarvey Nichols πλοία σε όλο τον κόσμο\nΣχετικά με Harvey Nichols\nΑπό το ξεκίνημά τους το 1831, Harvey Nichols προσφέρει υψηλής ποιότητας προϊόντα και αξεσουάρ μόδας σε προσιτή τιμή σε όλο τον αριθμό των χωρών.\nHarvey Nichols έχει μια μεγάλη ποικιλία προϊόντων να προσφέρει τα οποία είναι σίγουρο ότι θα ικανοποιήσουν τις προσδοκίες και τα στυλ σας.\nΕδώ στο site, μας αρέσει να σας γλυτώνουμε χρήματα όπου μπορούμε. Γι’ αυτό ψάχνουμε και συλλέγουμε όλους τους πιο πρόσφατους κωδικούς κουπονιού εξοικονόμησης χρημάτων, κωδικούς προσφοράς, κωδικούς έκπτωσης και προσφορές για Harvey Nichols που μπορούμε να βρούμε.\nLoveCoupons.gr είναι εδώ για να σας βοηθήσει να τεντώσετε τα χρήματά σας λίγο περισσότερο. Έτσι, πριν πάτε στην ιστοσελίδα Harvey Nichols, ρίξτε μια καλή ματιά σε όλες τις προσφορές εξοικονόμησης χρημάτων μας για να δείτε τι μπορείτε να αποθηκεύσετε.\nHarvey Nichols Σύνδεσμοι μέσων κοινωνικής δικτύωσης\nΠροσφορές για Harvey Nichols ενημερώθηκαν για τελευταία φορά: 28 Απρίλης 2022\nΚατηγορίες που σχετίζονται με Harvey Nichols\nΠαρόμοια με Harvey Nichols\nHarvey Nichols Προσφορές\nΟι καλύτεροι κωδικοί κουπονιών Harvey Nichols, κωδικοί έκπτωσης, κωδικοί προσφοράς, Προσφορές & Προσφορές μπορείτε να βρείτε στο LoveCoupons.gr


Βουλή-Τσίπρας: Στρατηγική η ήττα της ΝΔ με την έξοδο από τα μνημόνια - Ειδήσεις - νέα - Το Βήμα Online\nΒουλή-Τσίπρας: Στρατηγική η ήττα της ΝΔ με την έξοδο από τα μνημόνια\nΠρο ημερησίας διατάξεως συζήτηση, σε επίπεδο αρχηγών κομμάτων, σχετικά με το περιεχόμενο της διαπραγμάτευσης μεταξύ κυβέρνησης και δανειστών για το κλείσιμο της τέταρτης αξιολόγησης, την οποία έχει ζητήσει η επικεφαλής της ΔΗΣΥ, Φώφη Γεννηματά, πραγματοποιείται σήμερα στη Βουλή\n23 Μαΐου 2018, 08:08 Ενημερώθηκε: 23 Μαΐου 2018, 16:42\n«Λέτε ότι η έξοδος είναι ναρκοπέδιο» είπε απευθυνόμενος στον Κυρ. Μητσοτάκη ο Αλ. Τσίπρας στην τριτολογία του. «Πείτε μας τι ζητάτε: Μνημόνιο; Παράταση του μνημονίου».\nΤο μόνο που κατάλαβα που είπατε είναι να μην προχωρήσουμε σε προλήψεις για να μειωθούν οι φορολογικοί συντελεστές. Διαφωνώ με αυτή την άποψη.\n«Τέλος, καλοδεχούμενη η τοποθέτησή σας για το ότι λέτε στους επενδυτές να έρθουν. Εγώ αναφέρθηκα σε συγκεκριμένη παρέμβασή σας, στην οποία είπατε ότι να φέρουν τα χρήματά τους επενδυτές στην Ελλάδα, χωρίς να υπάρχει πολιτική σταθερότητα. Αφήστε την φράση αυτή στην άκρη».\nΒολές κατά της Φώφης Γεννηματά εξαπέλυσε ο πρωθυπουργός ξεκινώντας την δευτερολογία του στη Βουλή. Ο Αλέξης Τσίπρας έκανε λόγο για αλαζονικό, ενίοτε και υπερφίαλο τρόπο εκ μέρους της προέδρου του Κινήματος Αλλαγής.\n«Δεν εχω καταλάβει αν είναι η ίδια που έστειλε επιστολή με την οποία επεσήμενε πόσο κρίσιμης σημασίας ζήτημα είναι η αναθεώρηση του Συντάγματος πριν κλείσει η παρούσα κοινοβουλευτική θητεία», είπε ο Πρωθυπουργός ρωτώντας την στη συνέχεια «τι έχει αλλάξει και ζητάτε εκλογές πριν βγει η χώρα από το μνημόνιο;».\n«Εκλογές σημαίνει να μην βγούμε από το μνημόνιο. Ούτε ο Μητσοτάκης δεν έχει εκφράσει τόσο ακραία θέση» σημείωσε ο Αλ. Τσίπρας.\n«Κυρία Γεννηματά ζητάτε εκλογές τώρα και ποιο είναι το επιχείρημά σας; Πριν ολοκληρώσουμε την αξιολόγηση να ζητήσουμε τον ελληνικό λαο».\n«Το κόμμα σας δεν ρώτησε κανέναν. Ούτε όταν φερατε το ΔΝΤ, ούτε με το PSI ρωτήσατε κανεναν και τώρα ζητάτε από εμας λίγο πριν εκπληρώσουμε την εντολή που μας έδωσε τον Σεποτέμβρη του 2015 ο ελληνικός λαος να ολοκληρώσουμε την συμφωνία να κανουμε εκλογές.\n«Αλλά δεν καταλαβαίνω» είπε ο Αλ. Τσίπρας. «Εμάς δεν μας ακούτε, τους συντρόφους σας από την Ευρώπη δεν τους ακούτε, που ζητούν απο όλα τα δημοκρατικά κόμματα της χώρας να ενώσουν τις δυνάμεις τους;» τη ρώτησε ο Πρωθυπουργός.\nΟσον αφορά στις απειλές που δέχθηκε ο Κυρ. Μητσοτάκη ο Πρωθυπουργός τις καταδίκασε απερίφραστα. «Θέλω να καταδικάσω με τον πλέον κατηγορηματικό τρόπο τις απειλές που δεχθήκατε από κάποιον που αυτοαποκαλείται μέλος του Ρουβίκωνα. Είναι καταδικαστέες και ακταρκιτέες», είπε.\nΗ πολιτική ζωή του τόπου υπονομεύεται από την συμπεριφορά ακραίων στοιχείων. Και δεν βλέπω να σας ανησυχεί μια έξαρση εθνικισμού και εθνικολαϊκισμού. Δεν είδα να σας ανησύχησε η επιστολή που ήρθε στη Βουλή και απειλούσε ευθέως τους βουλευτες ότι αν ψηφίσουν συμφωνία σύνθετης ονομασίας με τον όρο Μακεδονία αυτό σημαίνει ότι υποπίπτουν σε αδικήματα που σημαίνουν ισόβια ή θάνατο, είπε.\nΚαι φτάσαμε στο σημείο του προπηλακισμού και ξυλοδαρμού του δημάρχου Θεσσαλονίκης Γιάννη Μπουτάρη.\nΧαρακτήρισα τους δραστες της επίθεση στον δήμαρχο Θεσσαλόνίκης Γ. Μπουτάρη ακροδεξιούς τραμπούκους. Και σας πείραξε. Τι ακριβώς σας πειραξε; Δεν σας πήγε στο μυαλό ότι αυτή η δήλωση δεν ηταν για να υπερασπιστω τους ακροδεξιους. Σας ενοχλεί το αφήγημα επειδή βάζει τα πράγματα στη θέση τους; ρώτησε ο Αλέξης Τσίπρας απευθυνόμενος στον Κυρ. Μητσοτάκη\nΕσεις βγάλατε μια ανακοίνωση ίσων αποστασεων. Με τα καταδικάζουμε την βια απ’ όπου κι αν προέρχεται, είπε. Δεν καταλάβατε από που πρήλθε;\nΜου επιτίθεστε αντί να αποπέμψετε τον δήμαρχό σας που είπε «καλά του έκαναν του προδότη» είπε ενώ αναφέρθηκε και στον κ. Βορίδη θυμίζοντας ότι ανήκε στην ΕΠΕΝ.\n«Ο ελληνικός λαος έχει και μνήμη και συνείδηση. Η Αριστερα ηταν παντα στην θεση του διωκόμενου. Την βια του κρατους και του παρακρατους την εχει υποστεί στα ξερονήσια και στους δρόμους. Μην ανοίγετε αυτή τη συζήτηση…»\nΕίπαμε από τη Σόφια ότι έχουμε ακόμα πολύ δρόμο να διανύσουμε για να έχουμε συμφωνία και ότι προτεραιότητα είναι το erga Ones και η Συνταγματική Αναθεώρηση. Και ο κ Ζάεφ είναι ο πρώτος πρωθυπουργός της γείτονος που δέχθηκε αυτή την προοπτική» είπε ο πρωθυπουργός σχετικά με το Μακεδονικό.\n«Εμείς δηλώσαμε ότι διαπραγματευόμαστε στη βάση 4 ονομάτων που προτάθηκαν από τον Οργανισμό Ηνωμένων Εθνών» πρόσθεσε. Δεν θα μιλήσω άλλο για την ουσία της διαπραγμάτευσης από την στιγμή που ο υπουργός Εξωτερικών είναι στη Νέα Υόρκη… Εμείς συζητάμε όταν διαπραγματευόμαστε, δεν κρυβόμαστε. Εσείς κρύβεστε και αλλάζετε θέσεις».\n«Εμείς δεν εχουμε καμια διαθεση να καπηλευτουμε τα εθνικα μας θεματα οπως εκανε ο προκατοχος σας και εριξε την κυβερνηση του πατερα σας» σημείωσε ο Αλ. Τσίπρας.\nΟσον αφορά στην οικονομία ο Πρωθυπουργός είπε απευθυνόμενος στον Κυρ. Μητσοτάκη ότι κάνατε ένα λάθος.Ειπατε ότι κάναμε εκλογές τον Σεπτέμβριο του 15 με το πρόγραμμα της Θεσσαλονίκης. Θα θυμάστε ότι υπήρχε η συμφωνία πάνω στο τραπέζι….\n«Σχετικά με τη σύγκριση με αλλες χωρες της ευρωζωνης όσον αφορά στον ρυθμό ανάπτυξης ο πρωθυπουργός τόνισε ότι οι χωρες που ειχαν και μνημονια δεν εκτοξευσαν το χρεος τους όπως το κανατε εσεις επι Σαμαρα και Βενιζελου. Ειναι δικο σας κατόρθωμα αυτο. Να σας θυμισω οτι η Κυπρος έκανε κούρεμα καταθεσεων. Αυτο θελετε να κανουμε κι εμεις;» είπε ο πρωθυπουργός.\nΤο πιο ωραίο απ’ όλα που μας είπατε είναι ότι η καθαρή έξοδος είναι το νέο βρωμικο ψέμα. Πείτε μου είναι βρώμικο ψέμα δικό μας, είναι βρώμικο ψέμα και του Γιούνκερ και της Κομισιόν. Λένε και αυτοί ψέμματα;\nΜέσα σε τρια χρόνια καταστρεψατε καθε ασφαλιστικη δικλειδα για τους εργαζομενους και εχετε το θρασος να λετε ότι δημιουργησαμε εμεις την γενια των 360 ευρω.\nΕχει ενδιαφέρον ότι από αυτό εδώ το βήμα μας μιλάτε για μείωση της φορολογίας. Ολα αυτά τα λέτε ενώ έχετε δηλώσει οτι δεν θα αμφισβητήσετε το δημοσιονομικό πλαίσιο που έχει συμφωνηθεί. Από που θα καλύψετε το κενό, πόσα σχολεία, πόσα νοσοκομεία θα κλείσετε, πόσους θα απολύσετε. Λέτε ότι έχετε κοστολογημένο πρόγραμμα.\n«Σήμερα, έχουμε στα χέρια μας μια λύση, η οποία αναμένεται να συγκεκριμενοποιηθεί περαιτέρω, για το χρόνιο αγκάθι του χρέους» και «όλα αυτά διαμορφώνουν το πλαίσιο της οριστικής εξόδου από το καθεστώς των μνημονίων» συμπλήρωσε ο κ. Τσίπρας, σημειώνοντας ότι, ενώ θα περίμενες κανείς να είναι καλοδεχούμενη αυτή η εξέλιξη από όλες τις πτέρυγες του Κοινοβουλίου, «η αξιωματική αντιπολίτευση δείχνει να ενοχλείται και μάλιστα να εξεγείρεται». «Να σας απαριθμήσω τι λέτε σήμερα;» είπε απευθυνόμενος προς τον Κυριάκο Μητσοτάκη. «Ότι δεν υπάρχει τέλος του μνημονίου. Ότι δεν ανακάμπτει η οικονομία. Ότι η χώρα σήμερα είναι χειρότερα από το 2014. Ότι δεν θα πάρουμε τίποτα για το χρέος. Και βεβαίως ότι δεν πρέπει να βγούμε στις αγορές, αλλά να ζητήσουμε πιστοληπτική γραμμή».\n«Η νέα εποχή της χώρας, χρειάζεται σχέδιο»\n«Αλήθεια, κύριε Μητσοτάκη, αυτό το σχέδιο δεν θα σας αρέσει. Τιμή μας γιατί οι ιδεολογικές μας γραμμές είναι διαφορετικές». «Θεωρείτε το 8ωρο ξεπερασμένο, μιλάτε για την ανάγκη ύπαρξης νέων σχέσεων εργασίας, προφανώς ελαστικών, αναφέρεστε στις συλλογικές διαπραγματεύσεις ως ιδεοληψία της Αριστεράς, αρνείστε τη στήριξη της Υγείας, καθώς βλέπετε πλεονάζον ιατρικό προσωπικό στα δημοσία νοσοκομεία, υπόσχεστε την επαναφορά του λόγου «1 πρόσληψη προς 5 απολύσεις» για το Δημόσιο, τη στιγμή που είμαστε στο «1 προς 3» και έχουμε συμφωνήσει στο «1 προς 1″». Σε αυτή το σημείο δε, απευθύνθηκε στον αντιπρόεδρο της ΝΔ, σημειώνοντας: «Λέγατε κύριε Γεωργιάδη ότι δεν θέλετε να σας κλέψει τη δόξα η τρόικα σε απολύσεις».\n«Νομίζω ότι σας κάλυψε, κύριε, Μητσοτάκη στα εργασιακά θέματα, προχθές, ένας συμπαθής σχολιαστής στην τηλεόραση του «Σκάι», όταν έλεγε ότι το ΔΝΤ έπρεπε να κρατήσει, αλλά δυστυχώς δεν κράτησε» τόνισε ο πρωθυπουργός, συνοψίζοντας το σχέδιο της ΝΔ «στο τετράπτυχο: Μνημόνια – Απολύσεις – Περικοπές – Ξεπούλημα».\nΗ συζήτηση πρόκειται να ξεκινήσει στις 10 το πρωί και αναμένεται να είναι θυελλώδης. Σύμφωνα με πληροφορίες ο πρωθυπουργός Αλέξης Τσίπρας θα επιτεθεί με σφοδρότητα στον Κυριάκο Μητσοτάκη αλλά και στην κ. Γεννηματά ενώ θα αναφερθεί εκτενώς και στο ολιστικό σχέδιο για την οικονομία που παρουσιάστηκε χθες.


Το «κρυφτό» που δεν ήταν παιχνίδι | Protagon.gr\nΤο «κρυφτό» που δεν ήταν παιχνίδι\nΜε αφορμή την προβολή του «Φιλιά εις τα παιδιά» ο σκηνοθέτης Βασίλης Λουλές απάντησε στις ερωτήσεις μας, δίνοντας το στίγμα της ταινίας του.\nΑρης Μαλανδράκης 5 Φεβρουαρίου 2013, 00:26\nΠριν τον Β΄ παγκόσμιο πόλεμο ζούσαν στην Ελλάδα 77.377 Εβραίοι. Από αυτούς, οι 67.149 εξολοθρεύτηκαν -ανάμεσά τους και 13.000 παιδάκια. Κάποια λιγοστά, όμως, στάθηκαν τυχερά –παρά την τραγωδία τους. Τα έκρυψαν στα σπίτια τους κάποιοι καλοί –και θαρραλέοι- Ελληνες. Χριστιανοί στο θρήσκευμα, αλλά και στις αξίες που τους καθοδηγούσαν. Για αυτά ακριβώς τα κρυμμένα παιδιά και τις συγκλονιστικές εμπειρίες τους, μιλά το βραβευμένο ντοκιμαντέρ του Βασίλη Λουλέ «Φιλιά εις τα παιδιά» που θα προβάλλεται από την Πέμπτη 7 Φεβρουαρίου (καθημερινά για 2 εβδομάδες) στην Ταινιοθήκη της Ελλάδος (Λαΐς, Ιερά Οδός 48 & Μεγάλου Αλεξάνδρου 134 – 136, μετρό Κεραμεικός) και από την Κυριακή 17 Φεβρουαρίου (κάθε Σάββατο και Κυριακή από μια προβολή) στην αίθουσα Παύλος Ζάννας στη Θεσσαλονίκη. Η ταινία είναι αφιερωμένη στη μνήμη των παιδιών «που χάθηκαν και δεν πρόλαβαν ποτέ να μεγαλώσουν, αλλά και στα κρυμμένα παιδιά που αναγκάστηκαν να μεγαλώσουν έτσι ξαφνικά», όπως αναφέρει ο σκηνοθέτης στους τίτλους.\nΠαράλληλα, αφιερώνεται στους «μαλάχ» (αγγέλους στα εβραϊκά): τους γενναίους ανθρώπους που έσωσαν ζωές, διακινδυνεύοντας τη δική τους. Η Ροζίνα Ασσερ-Πάρδο, ο Σήφης Βεντούρας, η Ευτυχία Νάχμαν-Ναχμία, η Σέλλυ Κούνιο-Κοέν και ο Μάριος Σούσης είναι οι ηλικιωμένοι αφηγητές, που ξετυλίγουν μπροστά στο φακό το οδυνηρό κουβάρι των παιδικών αναμνήσεών τους. Ενα «κρυφτό» με το θάνατο, καθημερινά, κλεισμένα σε κάποιο φιλόξενο σπίτι. Η εξιστόρησή τους συνοδεύεται από σπάνια οπτικά ντοκουμέντα, προσφέροντας ανάγλυφη τη φοβερή εκείνη εποχή. Παρά τον πόνο που έχει στιγματίσει τους -κάποτε μικρούς- πρωταγωνιστές, ο λόγος τους αποτελεί μια κατάφαση ζωής. Ενας από αυτούς, παππούς πλέον, μαθαίνει στο εγγονάκι του την αξία του χαμομηλιού στο χωράφι που μαζεύουν αγριολούλουδα: το ίδιο φυτό που, όταν ήταν μικρός, πίστευε ότι θα έσωζε τον πατέρα του από τις κακουχίες του Αουσβιτς. Με αφορμή την προβολή του «Φιλιά εις τα παιδιά» ο σκηνοθέτης Βασίλης Λουλές απάντησε στις ερωτήσεις μας, δίνοντας το στίγμα της ταινίας του.\nΚρυμμένα παιδιά, με κρυμμένες ιστορίες ζωής. Πώς έφθασες σε αυτές και πόσο δύσκολο σου ήταν, ως σκηνοθέτης, να τις "ξεκλειδώσεις";\nΞεκίνησα την έρευνα το 2006 έχοντας ως βάση μια μεγάλη δουλειά που είχε κάνει το Εβραϊκό Μουσείο Ελλάδος το 2004 πάνω σε μαρτυρίες και ντοκουμέντα «κρυμμένων παιδιών», μια πολύτιμη συλλογή από ιστορίες Ελλήνων Εβραίων που ήταν παιδιά ηλικίας 5-10 ετών στα χρόνια του διωγμού επί Γερμανικής Κατοχής. Ωστόσο, συνέχισα την έρευνα για να βρω κι άλλα πρόσωπα και, κυρίως, για να επιλέξω τα πρόσωπα που θα ήταν οι 5 χαρακτήρες της ταινίας. Συνάντησα τους ανθρώπους και ενδιαφέρθηκα σε βάθος για 14 ιστορίες, πριν τελικά καταλήξω στις 5.\nΣτα κριτήρια επιλογής, πέρα από την δύναμη και το ενδιαφέρον της κάθε μιας ιστορίας, πέρα από την ικανότητα των ανθρώπων να αφηγούνται, πέρα από την ανάγκη να υπάρχει μια γεωγραφική διασπορά των προσώπων της ταινίας, υπήρχε ένα πολύ βασικό κριτήριο: να είναι άνθρωποι έτοιμοι να εκτεθούν ουσιαστικά, να μείνουν γυμνοί, να μη φοβηθούν την αναμέτρηση με τα «φαντάσματα» που κουβαλούσαν τόσα χρόνια στη πλάτη τους. Αυτό, το γεγονός δηλαδή ότι ήταν έτοιμοι για κάτι τέτοιο, το ήξερα μόνον εγώ, μετά από τις χαλαρές συζητήσεις που έκανα μαζί τους στην προεργασία. Οι ίδιοι φυσικά δεν υποψιαζόντουσαν καν «τι τους περίμενε» όταν δέχτηκαν να καταθέσουν την μαρτυρία τους. Ένοιωθαν ότι έκαναν το καθήκον τους (απολύτως ιερό και σεβαστό φυσικά) να «μιλήσουν για να τα μάθει ο κόσμος». Εγώ όμως δεν ήθελα μόνον αυτό, δεν ήθελα «άλλη μια ταινία για το Ολοκαύτωμα», αλλά «μια ταινία για την παιδική ηλικία στη σκιά του Ολοκαυτώματος».\nΈχοντας περάσει κι εγώ ο ίδιος παλιότερα μια μακρά διαδικασία ψυχανάλυσης, ήξερα πόσο δύσκολο είναι να ξανασυνδεθείς με την παιδική σου ηλικία, ειδικά όταν έχουν μεσολαβήσει μεγάλα τραύματα, μεγάλες απώλειες και ανολοκλήρωτα χρόνια πένθη. Και στους ηλικιωμένους αυτούς ανθρώπους είχαν συμβεί όλα αυτά μαζί, και σε μεγάλη κλίμακα. Ήξερα όμως ότι μόνον έτσι θα μ’ ενδιέφερε αυτή η ιστορία: μέσα από τις μικρές, καθημερινές, ασήμαντες και καλά κρυμμένες λεπτομέρειες τις οποίες έπρεπε να ανασυνθέσουν αυτοί οι άνθρωποι ενώπιον του κινηματογραφικού φακού. Αργά, με πισωγυρίσματα, με ξεσπάσματα σε κλάματα και σε λυγμούς, με αρνήσεις και πείσματα, με αμηχανίες, με ξεσπάσματα θυμού, με στιγμές χαλάρωσης, αναπόλησης και ανεμελιάς, με αστεία και σοβαρά, κατάφεραν να βυθιστούν στην παιδική τους ηλικία. Κι εγώ, εκεί, έπρεπε να είμαι «παρών», το αυτί που εμπιστευόντουσαν, το βλέμμα που τους ενθάρρυνε ή που τους αποκάλυπτε τη δυσπιστία μου στο κατά πόσο μου λένε την αλήθεια και δεν μου σερβίρουν (εν αγνοία τους) την «αλήθεια» εκείνη που κατασκευάζουμε όλοι μας εξωραΐζοντας το παρελθόν μας ή τροποποιώντας, με τα χρόνια, λεπτομέρειες και πτυχές του. Έπρεπε να είμαι εκεί, ως ενδιάμεσος ανάμεσα στο παρόν τους και στην παιδική τους ηλικία, να βοηθώ, να οδηγώ με εξονυχιστικές ερωτήσεις, να διώχνω τη σκόνη από πάνω, να υπενθυμίζω, να προκαλώ και να εξοργίζω, να αλλάζω θέμα όταν δεν άντεχαν άλλο (για να επανέλθω βέβαια αργότερα), κλπ. Πολλές φορές κι εγώ ο ίδιος δεν άντεξα τη συγκίνηση, την ένταση ή το βάρος που εναπόθεταν επάνω μου. Η σχέση αμοιβαίας εμπιστοσύνης που είχε χτιστεί ανάμεσά μας ευτυχώς άντεξε, και το αποτέλεσμα αυτής της εκ βαθέων εξομολόγησης (έτσι ονομάζω αυτό που έγινε –όχι απλώς μαρτυρία) ήταν τελικά λυτρωτικό και ανακουφιστικό για τους ίδιους.\nΣτην ολοκληρωμένη ταινία λοιπόν, αυτοί οι ηλικιωμένοι άνθρωποι μιλάνε σε μένα και στον κινηματογραφικό φακό αλλά στην πραγματικότητα συνδιαλέγονται με τον παιδικό τους εαυτό. Και μέσα από αυτή τη συνάντηση μαζί του, μέσα από την αποκατάσταση της συνέχειας της προσωπικής τους μικρο-ιστορίας ξανασυναντούν και ξαναγράφουν την Ιστορία.\nΣυγκινούμαι ακόμα και τώρα όταν βλέπω στην ταινία τα γεροντικά τους πρόσωπα να αντανακλούν την παιδική λαχτάρα, την απορία, την πονηριά και τσαχπινιά, τον τρόμο και την αγωνία, όλα τα συναισθήματα που ένοιωθαν τότε που ήταν παιδιά, κι αισθάνομαι καθηλωμένος όταν κοιτούν τον φακό με το ίδιο βλέμμα με το οποίο κοιτούσαν τον κόσμο, τότε.\nΤα πρόσωπα που πρωταγωνιστούν στο ντοκιμαντέρ σου, αποκαλούν «μάλαχ», άγγελους στα σεφαραδίτικα, τους Ελληνες χριστιανούς που τους/τις έκρυψαν, με κίνδυνο της ζωής τους. Γιατί δεν εμφανίζεται κανείς από αυτούς στην ταινία, εκτός από το σύντομο πέρασμα του γιου της ηρωίδας Λέλας Καραγιάννη που είχε γλυτώσει ένα από τα παιδιά;\nΗ αλήθεια είναι ότι προσπάθησα πολύ να βρω τα παιδιά των σωτήρων τους, και με πολλή προσπάθεια εντόπισα κάποια, που τα ίδια τα «κρυμμένα παιδιά» δεν είχαν ανακαλύψει. Τα περισσότερα είναι εξαιρετικής ποιότητας άνθρωποι οι οποίοι όμως δεν γνώριζαν τίποτα ή ελάχιστα από την στάση των γενναίων γονιών τους στο θέμα της απόκρυψης εβραιόπουλων στην Κατοχή. Ήξεραν πολύ γενικά πράγματα, χωρίς όμως προσωπική, βιωματική σχέση με το συγκεκριμένο γεγονός. Εκτός όμως από την μακρά συνάντηση της Σέλλυς με τον Γιώργο Καραγιάννη, γιο της Λέλας, -την οποία κινηματογράφησα ολόκληρη αλλά τελικά δεν ενσωμάτωσα στην ταινία-, προχώρησα και σε μία ακόμα πλήρη συνέντευξη, που εξελίχθηκε και αυτή σε μια εκ βαθέων κατάθεση ψυχής.\nΠρόκειται για την Κάτια, στο σπίτι της οποίας κρύφτηκε επί εννέα μήνες η συνομήλική της 10χρονη Ευτυχία και ο μικρός της αδελφός. Οι δυο γυναίκες διατήρησαν μια ισχυρή φιλία μέχρι σήμερα. Από τα όσα υπέροχα αφηγήθηκε θα σταθώ μόνο στη συγκλονιστική περιγραφή της Κάτιας σχετικά με το πώς οι γενναίοι γονείς της Μίμης και Μαρία Αγγελοπούλου (οι «σωτήρες, θείος Μίμης και θεία Μαρία» όπως τους αποκαλεί η Ευτυχία) την προετοίμασαν ότι θα κρύψουν ανάμεσά τους τα δυο Εβραιόπουλα. Ο τρόπος που το ανακοίνωσαν οι γονείς της στη 10χρονη Κάτια και η εμπιστοσύνη που της έδειξαν, αποτελούν ένα σπουδαίο μάθημα Παιδαγωγικής και τρόπου ανατροφής των παιδιών. «Τα παιδιά αυτά κινδυνεύουν από τους Γερμανούς κι εμείς πρέπει να τα σώσουμε. Τι λες κι εσύ; Να τα πάρουμε στο σπίτι μας να τα κρύψουμε;». Στην έκπληξη και στο σφίξιμο της μικρής Κάτιας απάντησαν: «Θα παίζεις μαζί τους, θα τα παίρνεις μαζί σου στη γειτονιά παρέα με τα άλλα παιδιά, αλλά δεν θα πεις ποτέ κουβέντα. Αν μας ανακαλύψουν, κινδυνεύουμε κι εμείς. Σε εμπιστευόμαστε απόλυτα!» ήταν η κατάληξη των σοφών αυτών ανθρώπων, που έδωσαν έτσι στο μικρό τους κορίτσι την ευκαιρία να νοιώσει την σπουδαία έννοια της υπευθυνότητας, ως αντίδωρο στην απόλυτη εμπιστοσύνη που τής έδειξαν. Κι όλα αυτά τα καθημερινά μαθήματα ήθους και διαπαιδαγώγησης συνέβαιναν μέσα σε συνθήκες απόλυτου τρόμου, και με τον κίνδυνο να τιτιβίσει η μικρή στη γειτονιά και να εκτελεστεί όλη μαζί η Χριστιανική οικογένεια.\nΔυστυχώς το υπέροχο αυτό κομμάτι δεν μπήκε τελικά στο μοντάζ, παρ’ όλο που πολλές φορές το επιχείρησα, διότι ένοιωθα ότι άλλαζε εντελώς ο τόνος της αφήγησης, και κάθε τι νέο που έμπαινε ανάμεσα στις αφηγήσεις των 5 «κρυμμένων παιδιών» έμοιαζε με ξένο σώμα. Πολύ αργότερα κατάλαβα γιατί: τότε, στο μοντάζ (που διήρκεσε 4 χρόνια), ήμουν ακόμα σε μια ζωντανή σχέση με τις αφηγήσεις και τις εικόνες των 5 αυτών ανθρώπων, συνέχιζα ακόμα και τότε να ζω καθημερινά την προσπάθειά τους να καταβυθιστούν στην παιδική τους ηλικία. Μια προσπάθεια που δεν μπορούσε να διακοπεί –για μένα- ούτε τότε, στο μοντάζ δηλαδή. Μπορεί εν τέλει να ήταν μια εντελώς προσωπική μου αδυναμία να σταθμίσω ψύχραιμα τα πράγματα, ένα δικό μου «κόλλημα» κι όχι μια αισθητική επιλογή.\nΩστόσο η θυσία του σπάνιου αυτού ντοκουμέντου -της κατάθεσης της Κάτιας- χάριν της «αισθητικής καθαρότητας» (όπως πίστευα) με κάνει να νοιώθω τύψεις ακόμα και τώρα. Η σημερινή μου κατάθεση αποτελεί μια ελάχιστη προσπάθεια να επανορθώσω.\nΜιλώντας για τη μακρόχρονη περίοδο που πέρασε κρυμμένη με τα αδέλφια της σε ένα σπίτι, μια από τις πρωταγωνίστριες του ντοκιμαντέρ λέει: "Κάθε μέρα που περνούσαμε εκεί μέσα ήταν κέρδος ζωής. 548 ημέρες κλεισμένοι. Το κλείσιμο μετριέται με ημέρες». Πώς αναμετριέται και πώς ξεπερνά κανείς, ιδίως αν είναι παιδί, αυτό το ατέρμονο, και γεμάτο κινδύνους, «ξεχείλωμα» του χρόνου;\nΉταν από τα βασικότερα ερωτήματα που είχα κι εγώ, και μάλιστα ήταν ακριβώς αυτά που με κινητοποίησαν να κάνω αυτή την ταινία. Δεν ξέρω πόσο σοφότερος έγινα πάνω σ’ αυτό, απλώς κατάλαβα ότι ο άνθρωπος κρύβει μέσα του τεράστιες δυνάμεις κι έχει μεγάλη δύναμη προσαρμογής. Το παιχνίδι των παιδιών έγινε πιο εσωτερικό, πιο μοναχικό, οι φωνές και οι τσιρίδες έγιναν ψίθυρος και μουρμουρητό, η λαχτάρα και η ανυπομονησία του παιδιού έγιναν προσμονή και εγκαρτέρηση, η ανάγκη να πει το παράπονό του στη μαμά ή στον μπαμπά έγινε μοναχικό κλάμα στο κρεβάτι το βράδυ. Άλλα παιχνίδια επινόησε η παιδική φαντασία, παιχνίδια του μυαλού. Τα μικροπράγματα του περιβάλλοντος απέκτησαν ξαφνικά τεράστιο μέγεθος, μεγαλύτερο ακόμα κι απ’ ότι συνήθως συμβαίνει με τα παιδιά: το κουταλάκι της σούπας έγινε κουπί, το πεζούλι της ταράτσας έγινε καράβι. Αλλά όχι μόνον λυτρωτικά ταξίδια του ονείρου, μα και απειλητικές, τρομακτικές υπομνήσεις της σκληρής πραγματικότητας: το πέταγμα μιας μύγας έγινε απειλητικός βόμβος βομβαρδιστικών αεροπλάνων, ο ήχος από το πέρασμα ενός γερμανικού φορτηγού έξω στο δρόμο έγινε ο απόλυτος τρόμος. Όμως τα παιδιά έχουν το προνόμιο να «ξεχνούν» εύκολα, και να απορροφούνται και πάλι από το επόμενο ταξίδι της φαντασίας. Όπως γράφει ένας από τους αγαπημένους μου ποιητές, ο Τάσος Λειβαδίτης «…με κείνη την αθώα παντοδύναμη αγνωμοσύνη των παιδιών όταν ξαναφτιάχνουν τον κόσμο…».\nΚαι βέβαια, σε όλα τα παραπάνω να μη ξεχνάμε ποτέ τη θεραπευτική λειτουργία της στοργής που έδιναν στα κρυμμένα παιδιά οι άνθρωποι που τα έκρυβαν, ειδικά σε κείνες τις περιπτώσεις που τα παιδιά κρυβόντουσαν χωριστά από τους γονείς τους. Οι ιστορίες που διηγιόντουσαν στα παιδιά, τα τραγούδια που τους μάθαιναν, τα σχολικά μαθήματα που τα ενθάρρυναν να συνεχίσουν να διαβάζουν –έγιναν δάσκαλοι κι οι ίδιοι- οι μικροδουλειές μέσα στο σπίτι που τα «υποχρέωσαν» να εκτελούν καθημερινά -μόνο και μόνο για να χτίσουν ένα τελετουργικό καθημερινότητας, που τα γλύτωσε από την απραξία, τη βαρεμάρα, την κατάθλιψη και την υστερία (που θα ακολουθούσε σίγουρα). Η Άννα Φράνκ στο ημερολόγιό της –αν και έφηβη εκείνη, όχι παιδί όπως τα «δικά μας»- είναι τόσο, μα τόσο, αποκαλυπτική σε όλα αυτά.\nΠοια ήταν η πιο δυνατή και συγκινητική στιγμή για εσένα στη διάρκεια των γυρισμάτων;\nΠολλές στιγμές δάκρυσα, κόμπιασα, δεν μπορούσα να μιλήσω. Η κορυφαία όμως στιγμή ήταν η εξομολόγηση της Ροζίνας –μετά από μεγάλη μου επιμονή- για την μετέπειτα τύχη της οικογένειας Καρακώτσου που τους έκρυψε επί 548 ημέρες στο σπίτι της οδού Τσιμισκή στη Θεσσαλονίκη. Μια βαθειά ανθρώπινη τραγωδία που σε κάνει να αναρωτιέσαι σοβαρά, μα πολύ σοβαρά, «αν υπάρχει Θεός». Δεν ενσωμάτωσα στην ταινία αυτή την αφήγηση, αλλά κάθε φορά που το φέρνει η κουβέντα, το αφηγούμαι κι εγώ με τη σειρά μου σε άλλους. Μόνον προφορικά όμως. Δεν ξέρω γιατί. Ίσως επειδή όταν το αφηγούμαι νοιώθω πάντα εκείνη την απέραντη πικρή απόγνωση της ηλικιωμένης αφηγήτριας Ροζίνας, σπάει και η δική μου φωνή, πολλές φορές βουρκώνω και δεν μπορώ να συνεχίσω. Αλλά προτιμώ έτσι, την συγκίνηση του προφορικού λόγου κι όχι την ασφάλεια του γραπτού. Μου φαίνεται ότι αυτός είναι ο προσωπικός μου μικρός φόρος τιμής στους υπέροχους εκείνους ανθρώπους, στον μεγαλόκαρδο Γιώργο Καρακώτσο, στην πανέμορφη γυναίκα του Φαίδρα και στον Φίλωνα, τον μικρό τους μοναχογιό.\n*Το βιβλίο του Αρη Μαλανδράκη “SEX” κυκλοφορεί από τις εκδόσεις ΠΟΤΑΜΟΣ


Ravel ANDERSON CAMEL - Δωρεάν Αποστολή στο Spartoo.gr ! - Παπούτσια Σανδάλια Woman 71,00 €\nΑυτό το σανδάλι σε καφέ χρώμα με την υπογραφή της μάρκας Ravel απευθύνεται στις κατοίκους της πόλης που αναζητούν ένα μοντέλο θηλυκό και άνετο. Το μοντέλο Anderson έχει τον τέλειο συνδυασμό δερμάτινου στελέχους και συνθετικής εξωτερικής σόλας. Με τη δερμάτινη επένδυση και την εσωτερική δερμάτινη σόλα, αυτό το παπούτσι γίνεται τέλειο, όταν το φοράμε. Το ιδανικό συμπλήρωμα για μια καλοκαιρινή εμφάνιση!\nΔεν υπάρχουν διαθέσιμες γνώμες για το Ravel - ANDERSON


Ο Αθανάσιος Μιαούλης (Ύδρα 1815 - Παρίσι 1867 ) ήταν γιος του Ναύαρχου της ελληνικής επανάστασης Ανδρέα Μιαούλη της ιστορικής υδραίικης οικογένειας των Μιαούληδων. To 1829 φοίτησε στη Στρατιωτική Σχολή του Μονάχου ως υπότροφος του Βασιλέως της Βαυαρίας Λουδοβίκου. Μετά την αποφοίτησή του υπηρέτησε επί τριετία στον αγγλικό στόλο από τον οποίο και κατατάχθηκε στο ελληνικό πολεμικό ναυτικό όπου λόγω της κατοχής της αγγλικής γλώσσας προσλήφθηκε υπασπιστής του Βασιλέως Όθωνα. Εισερχόμενος αργότερα στη πολιτική εκλέχθηκε βουλευτής Ύδρας (25 Σεπτεμβρίου 1855) αναλαμβάνοντας υπουργός των Ναυτικών επί κυβερνήσεως Δημητρίου Βούλγαρη. Υφιστάμενης τότε της γαλλικής κατοχής και μετά από διαφώνία Πρωθυπουργού και Βασιλέως όπου και παραιτήθηκε η κυβέρνηση, τότε ανατέθηκε η πρωθυπουργία στον Αθανάσιο Μιαούλη (1857). Τότε προέκυψε και το ζήτημα της διαδοχής του θρόνου. Αργότερα ακολούθησε σφοδρή επίθεση εναντίον του από την αντιπολίτευση ότι η κυβέρνησή του "ρυμουλκείται από την αυστριακή πολιτική παραβιάζοντας τους θεσμούς". Ακολούθησε η απόπειρα κατά της ζωής της Βασίλισσας Αμαλίας μετά την οποία και εκδηλώθηκε η στάση του Ναυπλίου. Μετά όμως τη καταστολή του κινήματος εκείνου (25 Απριλίου 1862) ο Αθανάσιος Μιαούλης παραιτήθηκε παραδίδοντας την αρχή στον Γενναίο Κολοκοτρώνη.